Жанубий Қирғизистон: “Инқилоб шабодаси” ҳамда чет элликларга қарши ёппасига облавалар - Фарғона.Ру ахборот агентлиги\nЖанубий Қирғизистон: “Инқилоб шабодаси” ҳамда чет элликларга қарши ёппасига облавалар\nСўнгги икки ҳафта давомида Қирғизистоннинг жанубий пойтахти ҳисобланмиш Ўшда навбатдаги “инқилоб”га ёки қандайдир “миллатлараро можаро”га кўрилаётган тайёргарликлар ҳақидаги миш-мишларнинг тарқалиши тўхтамаяпти. Бу миш-мишларни ким тарқатяпти, мазкур кампания ташаббусчилари ўз олдига қанақа мақсадларни қўйгани номаълум бўлиб қолмоқда.\nЭсэмаесларни ким тарқатяпти?\nҚирғизистон ҳукуматининг Ахборот таъминоти бўлими республика ички ишлари вазирлигига таянган ҳолда 8 май куни журналистларга хабарнома юбориб, “ижтимоий тармоқларда, шу жумладан, WhatsApp орқали экстремистларнинг бошбошдоқлик акцияларини тайёрлаётгани ҳамда қонунга хилоф ҳаракатлари тўғрисидаги ахборот ҳақиқатга тўғри келмайди”, деб маълум қилди.\n“Номаълум шахслар байрам арафасида мутлақо асоссиз бўлган турли миш-мишларни тарқатмоқдалар. ИИВ тезкор қидирув ишларини олиб бормоқда. Яқинда Ўш бозорларида миш-мишларни тарқатаётган аёллар қўлга олинди. Ўш, Жалолобод ва Баткен вилоятлари аҳолиси ўртасида тушунтириш ишлари олиб борилмоқда. Шунингдек, қонунга хилоф акцияларнинг тайёрланаётгани тўғрисидаги миш-мишлар ҳам ҳақиқатдан йироқ. Бугун Қирғиз Республикаси ИИВ 10-Бош бошқармаси ходимлари WhatsApp ва ижтимоий тармоқлар орқали турли миш-мишларни тарқатаётган 17-25 ёшлардаги икки йигит ва бир қизни қўлга олдилар. Милиция ходимлари улар билан профилактик суҳбат ўтказмоқдалар, тегишли ҳужжатлар расмийлаштирилмоқда ва материалларга юридик баҳо бериш учун тергов органларига оширилади. Фуқароларнинг хавфсизлигини таъминлаш ҳамда қонунга хилоф турли акцияларнинг олдини олиш мақсадида Қирғиз Республикаси ички ишлар органлари 30 апрелдан бошлаб май байрамлари ўтгунча кучайтирилган хизмат ўтиш тартибида иш олиб борадилар”, - дейилган эди хабарномада.\nҚайд этамиз, халифат тузиш тарафдорлари фаолияти кучайиб бораётгани тўғрисидаги “огоҳлантирувчи” ҳамда маҳаллий аҳоли “хавфсизлик нуқтаи назаридан жамоатчилик жойларига боришдан ўзларини тийиб туриш”ни тавсия қилувчи эсэмесларнинг ёппасига тарқатилгани ҳақиқат. Шу билан бирга, уларда ислом экстремистлари тарафидан таҳдидлар ҳақидаги огоҳлантирувлар АҚШга қарши ҳамлали жумлалар билан ёнма-ён турарди.\n“Ҳурматли дўстларим. Менда шошилинч хабар бор. 7-8-9 май кунлари уруш бошланиб кетиши эҳтимоли бор. Америка яширин тарзда “Ҳизбут-Таҳрир” партияси аъзоларига қурол тарқатмоқда. Ҳар қанақа ҳодисаларга тайёр туринглар. Илтимос, бу хабарни дўстларингизга ҳам етказинг, улар ғафлатда қолишмасин. Ҳозирча жамоат жойларига бормай туринглар”, - дейлади эсэмес хабарларидан бирида.\nБу каби миш-мишларнинг тарқалиши Ўш аҳолиси ўртасида саросималик қўзғатиб юборай деди. Ўшлик автомобилсоз уста Илҳом Розиқовнинг айтишича, кўпчилик тадбиркорлар бозорлардаги, шу жумладан, машина бозоридаги молларини уй-уйларига олиб кетишган. “Кўпчилик ўз машиналарини уйларига олиб келишганини эшитдим. Эҳтиёт шарт деб. Шаҳарда миллатлараро низолар қайта бошланиши мумкинлиги тўғрисида миш-мишлар кўпайиб кетди. Шунинг учун одамлар қўрқиб қолдилар”, - дейди Илҳом Розиқов “Фарғона” агентлиги билан суҳбат давомида.\nАвтоматларни ким тарқатмоқда?..\nМаҳаллий аҳолига кўра, шу билан бир вақтда Ўш милицияси чет эллик фуқароларни ҳамда хорижий рақамли автотранспортни ёппасига текширувдан ўтказган. Қизиғи шундаки, саёҳатчиларга қарши облавалар ёзги туристик мавсумнинг энг бошида амалга оширилди.\nМай байрамларини ўтказиш учун россиялик ва украиналик дўстлари билан Ўшга келган москвалик Мария “Фарғона” таҳририятига айтиб беришича, бир кун олдин уччови Сулаймон тоғда сайр қилиб юриб, ўзларига қирғизларнинг миллий қалпоқларини сотиб олдилар. Тоғдан тушишлари биланоқ уларнинг олдина бепўрим (формасиз) кимса келиб ўзини қандайдир террорчиликка қарши бўлим ходими деб таништирган ҳамда ҳужжатларини кўрсатишини талаб қилган.\n“Шундан сўнг бизни жуда қўполлик билан машинага ўтқаздилар, ҳужжатларимизни қайтариб бермадилар. Кейин бизни милиция участкасига олиб келиб сўроққа тута бошладилар. Тўрт соатдан зиёд вақт давомида – кечки соат 6 дан тунги 12 гача бизга ғалати саволлар беришдан тўхтамадилар: қаердансизлар? нега бу ерга келдингизлар? маблағни ким берди? нега бунақанги нотинч пайтда келдингизлар? бу ерда нима қилмоқчисизлар? Биз оддий саёҳатчилармиз, Осиёга май байрамларини ўтказиш учун келдик, бу ерда “вақт нотинч” эканлигини қаердан билайлик, деб жавоб қилдик. Сўроқ жуда қўпол тарзда ўтди. Дўстларимнинг хорижий паспортларидан ташқари ички паспортларини ҳам олиб қўйидалар. Кейин бизни қўрқита бошладилар: мана, ҳозир сизларни шу ерда қамаб қўямиз, рўйхатдан ўтмаган экансизлар. Бунга жавобан мен биз рўйхатдан ўтиши шарт бўлмаган мамлакатлар фуқароларимиз, деб айтдим. Аммо улар бизни қўрқитишдан тўхтамадилар. Бизни тинтув қилдилар, камера ва ноутбукларимизни ичини текшира бошладилар. Участкада биздан ташқари икки нафар британиялик ҳам бор эди, улар нима ишлар бўлаётганига умуман тушунмас эдилар. Тун ярмига етай деб қолганда бошлиқларнинг шаҳди пасайиб, мулойим бўлиб қолдилар, туроператоримизнинг вакили етиб келганида эса бизни ҳеч қанақа изоҳларсиз қўйиб юбордилар”, - дейди Мария.\nЖанубий пойтахт меҳмонларини “асирликдан” қутқариш учун Ўшдаги туристик фирмаларидан бирининг хўжайини бўлмиш Андрей келди (исми ўзгартирилган). У милиция дўстлари телефон қилиб унинг олдига ўзлари боришганини, меҳмонларнинг барча ҳужжатларини текшириб бўлганларидан сўнг эса уни ўзлари участкага олиб кетишганини ва у бу ерда ўз меҳмонларидан ташқари бошқа чет элликларни ҳам кўрганини айтиб берди. Жами ўн киши атрофида: кимдир МДҲ мамлакатларидан келган бўлса, бошқалари Европадан.\n“Уларнинг ўзлари айтишича, саёҳатчиларни меҳмонхоналардан ва ҳатто ошхона ва ресторанлардан ушлаб кетишган экан. Апрель ойининг охиридан бери янги инқилобга тайёргарликлар тўғрисида миш-мишлар тарқалмоқда, бу ҳақда ҳамма ерда дув-дув гап юрибди. Гўё 9 май куни оммавий тартибсизликлар бошланар эмиш. Аммо мана парад ҳам ўтди, ҳозирча ҳаммаёқ тинч. Балки шунинг учун ҳам Ўшда милиционерлар кўпайиб кетгандир, улар маҳаллий аҳоли вакилларига ўхшамган ҳаммани текшириб юришибди”, - дейди Андрей.\n“Бугун (2015 йил 8 май. – таҳр.изоҳи) россиялик турист аёлни учратдим, у Ўзбекистон орқали келган экан. У чегарадан ўтаётганида ўзбекистонлик чегарачилар рўйхат муддати бузилганини аниқлаб, республика ҳудудига қайтариб юборганларини ва бир сутка давомида милиция участкасида олиб ўтирганларини айтиб берди. Шундан кейин уни депорт қилдилар, бироқ негадир Россияга эмас, Қирғизистонга. Саёҳатчи аёлнинг айтишича, ўзбекистонлик чегарачилар уни текшираётганида ҳатто ич кийимларини ҳам ечишни талаб қилганлар. Сўнгги беш йил давомида бунақаси биринчи марта кўриб туришим”, - дейди Андрей.\nЎш махсус хизматлари вазиятнинг издан чиқиши тўғрисидаги миш-мишларга раддия бердилар, аммо чет эллик меҳмонларни оммавий тарзда қўлга олишлари тўғрисида ҳеч қанақа изоҳ бермадилар.\nҚайд этиш жоиз, ҳуқуқни муҳофаза қилиш органлари томонидан саёҳатчиларга нисбатан бу каби муносабат туристик мавсумга катта зиён етказиши мумкин. Чунки Ўш шаҳри ва Қирғизистон жануби альпинистлар ва тоғ саёҳатчилар учун ёқимли ўлка саналади.


Жеймс Коми президент Трамп босим кўрсатганини тасдиқлади\n12 август 2020, Тошкент вақти: 08:49\nАҚШ Федерал тергов бюросининг собиқ раҳбари Жеймс Коми.\nАҚШ Федерал тергов бюросининг собиқ раҳбари Жеймс Коми Сенатга ёзган мактубида президент Дональд Трамп ўз маслаҳатчиси Майкл Флиннинг Россия расмийлари билан алоқада бўлгани юзасидан тергов ўтказмаслик мақсадида босим ўтказганини тасдиқлади. Бундан аввалроқ бу ҳақда АҚШ матбуоти маълумот тарқатган эди..\nКомининг ёзишича, 27 январь куни Трамп уни кечки овқатга таклиф қилган ва ундан "ўз лавозимингизда қолишни истайсизми?" деб сўраган. Шундан сўнг Трамп "Менга мойил бўлган одамлар керак, мен сиздан мойиллик кутаяпман", деб айтган.\nБугун Жеймс Коми Федерал тергов бюроси Россиянинг АҚШ сайловига аралашгани юзасидан олиб бораётган тергови доирасида Сенатда ўтадиган тингловларда чиқиш қилади.\nАйни пайтда Федерал Тергов бюросининг ижрочи директори Эндрю МакКэйб Трамп томонидан босим бўлгани тўғрисида ахборотга эга эмаслигини билдирди:\n-Агар сиз разведка ҳамжамиятида бундай илтимос бошқа одамларга ҳам бўлганми, деб сўраётган бўлсангиз, жавобим битта: мен билмайман, -деди МакКэйб.


Халқаро Чемпионлар кубоги. “Бавария” "Реал"ни икки тўп фарқи билан мағлуб этди / Olamsport.com\nХалқаро Чемпионлар кубоги. “Бавария” "Реал"ни икки тўп фарқи билан мағлуб этди\nТеглар : БаварияРеалЧемпионлар кубоги\nАҚШда ўтаётган Халқаро чемпионлар кубоги мусобақасида Мюнхеннинг “Бавария”си “Реал” (Мадрид) устидан ишончли ғалабага эришди.\nХьюстондаги “NRG стэдиум»да ўтган беллашувнинг 15-дақиқасида Толиссо ҳисобни очди. Танаффусдан кейин Роберт Левандовски орадаги фарқни иккитага оширди. 69-дақиқада Серж Гнабри қироллик клуби дарвозасига учинчи тўпни киритди.\nЎйиннинг 81-дақиқасида “Бавария” майдонда бир киши кам бўлиб қолди. Свен Ульрайх қизил карточка олиб майдонни тарк этди. 85-дақиқага келиб Родриго орадаги фарқни биттага қисқартирди - 3:1.\n"Реал" Хамеснинг нархини пасайтирди 0\n“Бавария” қаторасига 17 учрашувда ғалабага эришди ва мағлубиятсиз сериясини 26 та ўйинга етказди 0


Porsche Macan кроссовери янгиланди\n20:48 / 05.11.2015\nPorsche компанияси 2016 йилда чиқадиган Macan кроссоверини тақдим этди. Ушбу йўлтанламас қўшимча персональ имкониятлар ва кенгайтирилган қурилмаларга эга бўлди.\n“Макан” светодиодли фаралар ва руль бошқарувининг модернизацияланган тизими билан бойитилди. Кроссовер етти дйюмли сенсор дисплейли информацион-кўнгилочар мажмуа бўлмиш PCM қурилмаси, Wi-Fi нуқтаси, Siri овозли бошқарувига эга Apple CarPlay қурилмаси билан қўллаб-қувватланди.\nЖорий йилнинг октябрь ойи сўнггида Токиода бўлиб ўтган автосалонда Porsche компанияси “Макан”нинг GTS версиясини тақдим этган эди. Кроссовернинг ушбу варианти уч литрли 360 от кучи билан таъминлаб берувчи V6 агрегати билан жиҳозланган.\nPorsche Macan кроссоверининг янгиланган вариантини Европада буюртма бериш мумкин. Унинг энг арзон модели S Diesel 60,5 минг евро, GTS варианти эса 73,4 минг евро, Turbo варианти эса 83,7 минг евро қийматида туради.


«Сапар айында сапар қылмаў» шәриятта бар ма? » KarInform\nҲәр жылы ҳижрий есаптағы сапар айы келсе, адамлардан: сапар айында сапар қылып болмайды, егер сапар қылса пәлен болады, төлен болады деген ҳәр түрли адамларды қорқытатуғын гәплерди еситемиз. Және бир адамлар: сапар айында той бериўге болмайды десе, басқалары: бул айда улыўма жақсы ислерди баслап болмайды дейди.\nБиз бундай гәплердиң негизи қаяқтан келип шыққанын билиў ушын, бундай гәплерди айтыўшылардан: буны қаяқтан еситтиң деп сорасақ, олардан: ата-бабаларымыз усы айда той бермеген, сапарға шықпаған, бул айда той бериўге уқсаған жақсы ислерди қылғанлар бахытсызлыққа ушыраған, деген жуўапларды аламыз. Енди бундай гәплерди динге байлап айтылса, әлбетте, ҳәр қандай адам ойланып қалады.\nҚарақалпақ миллий үрип-әдетлери Ислам дини менен жипсиз байланысқан, себеби ата-бабаларымыз Ислам әрканлары тийкарында өмир гүзаранлық еткен. Бирақ, бундай «сапар айында сапарға шығып болмайды» деген сөзди ҳеш бир диний китапларда жоқ.\nХалқымызда бир нақыл бар – «Шымшықты сойса да қассап сойсын». Бул нақылдың астында үлкен мәни бар. Енди сапар ҳаққында жоқарыдағы гәплерди айтыўшылар бул гәплерди динге байлап айтыўы жүдә үлкен айып есапланады. Себеби, халқымыз диний мазмундағы гәплерди тез қабыл етеди.\n«Сапар айында сапарға шығыў мүмкин емес пе?» деген сораўға жуўап беретуғын болсақ, бул сораў негизинде илимсизликтен келип шыққанын билемиз. Қарақалпақ тилиндеги сапарға шығыў сөзи араб тилиндеги «сафар» сөзинен алынған болып, мәниси жолға атланыў, жолға түсиў, сапарға шығыў, сапарға кетиў, жибериў мәнилерин аңлатады. Ал, енди ҳижрий-қамарий ай есапланған сапар айы араб тилиндеги «софар» сөзинен алынған болып, «сары рең» деген мәнини аңлатады. Араб тилинде 3 түрли «с» ҳәриби бар. Сапарға шығыў мәнисиндеги сапар сөзи араб тилиндеги «син» ҳәриби менен жазылады, сапар айы дегендеги сапар сөзи болса, араб тилиндеги «сод» ҳәриби менен жазылады. Жоқарыдағылардан билгениңизден бул еки сапар сөзи арасында аспан менен жердей парық бар.\nЕнди бүгинги күнимизде адамлардың: сапар айында той бериўге болмайды, деген сөзи де жоқарыдағыға уқсас сөз. Адамның өмириндеги бахытлы күнлер жылдың он еки айының қәлегенинде болады, сондай-ақ, бахытсыз күнлер де қәлеген ўақытта болыўы мүмкин. Солай екен, сапар айын «бахытсызлыққа алып келиўши ай» деп айтыў ақыллы адамның гәпи емес.\nУсы темаға тийисли бир ўақыяны айтып өтсек, бир шаңараққа келин түсти, арадан көп өтпей қәйин атасы аўырып қалды, кейин ҳәмме: «мына келин келди, бул шаңарақта бахытсызлық басланды» деп айта баслады. Сондай деп ойлаўшылар неге: Бир адамның өлими ямаса аўырыўы ол үйге түскен келинге қандай байланысы бар? деген сораўды өзине бермейди. Бул орында ағайин-туўысқанлар арасындағы жасы үлкенлердиң де айыбы бар екени келип шығады. Себеби, олар бундай надурыс гәплердиң алдын алыўы керек.\nУсы жерде жоқарыдағыға уқсас және бир гәпке тоқталып өтсек, айрым адамлар: «кеше қоңсымыз қайтыс болып еди, жаўын жаўды» дейди ямаса соған уқсаған басқа гәплерди айтады. Егер ҳәр бир адамның дүньядан өтиўине усындай ўақыялар болатуғын болса, онда ҳәмме ўақыт жаўын жаўып турыўына туўры келеди ғой, себеби, ҳәзирги ўақытта дүньяда 7 млрд әтрапында адам жасайды. Бирақ негедур бундай гәплерди айтыўшылар гәпиниң мәнисине итибар бермейди.\nИслам дини бундай жаман иллетлерге не дейди?\nӘлбетте, Ислам дини жаманлықты ҳәр қандай нәрсеге байлаўдан қайтарады. Себеби, Ислам дининиң тийкарғы үстинлеринен болған ийманда, жақсылық ҳәм жаманлықты тәғдирден, деп исениў лазым делинген.\nИслам тарийхына нәзер салтуғын болсақ, «сапар айында сапар қылыўға болмайды» деген гәпке улыўма орын қалмайды, себеби Пайғамбарымыз саллаллаҳу алайҳи ўасаллам Мәккә қаласынан Мәдина қаласына усы сапар айында жолға шыққан. Кейин ала бул сапар тийкарында қамарий есап бойынша ҳижрий жыл есабы басланған.\nЕнди жаманлықты ямаса жақсылықты ҳәр түрли нәрселерге байланыстырыўға келсек, бул да тийкарсыз сөзлер есапланады. Буған да Ислам тарийхынан бир мысал келтиремиз.\nМуғыйра ибн Шуъба разияллаҳу анҳудан рәўият қылынады:\nРасулуллаҳ саллаллаҳу алайҳи ўасалламның дәўиринде ол кисиниң баласы Ибраҳим қайтыс болған күни қуяш тутылды, кейин адамлар: Қуяш Ибраҳимниң қайтыс болғаны ушын тутылды, деп айтысты. Бул гәплерди еситкенде Расулуллаҳ саллаллаҳу алайҳи ўасаллам: «Әлбетте қуяш та, ай да бир адамның тирилиги ямаса қайтыс болғаны ушын тутылмайды. Егер олардың тутылғанын көрсеңиз намаз оқың ҳәм дуўа етиң», деди.\nПайғамбарымыз саллаллаҳу алайҳи ўасалламның төрт қызы ҳәм үш баласы болған, бирақ Фатима анамыздан басқа ҳәмме перзентлери Расулуллаҳ саллаллаҳу алайҳи ўасалламнан алдын қайтыс болып кеткен. Солардан Ибраҳим деген баласы қайтыс болған күни, қуяш айдың артына жасырынып жерге нуры түспей қалатуғын күнге туўры келген, сонда адамлар: Ибраҳим қайтыс болып еди, қуяш тутылды, деп айтысқан. Пайғамбарымыз саллаллаҳу алайҳи ўасаллам адамларды бундай надурыс гәплерден қайтарған.\nЖоқарыдағылардан жуўмақ етип айтатуғын болсақ, бүгинги илим жүдә тезлик пенен раўажланып баратырған усындай дәўирде, бундай тийкарсыз сораўлар менен ҳәр кимниң басын қатырғанша, китапларды ашып, изленип көриў керек.\nАбдулазиз Раҳматуллаҳ улы Идрисов,\nАбдулла Нарынжаный мешити имәм-хатиби.\nМақала Paziylet.uz сайтынан алынды.\nПрезидент келеси ҳәптеде рәсмий сапар менен Японияғ ...\nКимлерге ораза тутпаўға руқсат бериледи?


Тимсоҳ ва қоплон ўртасида ўлжа учун шиддатли жанг видеоси - 18.10.2019, Sputnik Ўзбекистон\nКругер миллий боғида (Африка) тимсоҳ ва қоплоннинг шиддатли жангини видеога олинди. Ҳолатни Алберто Скаттолин тасвирга олди. 18.10.2019, Sputnik Ўзбекистон\n16:58 18.10.2019 (янгиланди: 17:08 18.10.2019)\nКругер миллий боғида (Африка) тимсоҳ ва қоплоннинг шиддатли жангини видеога олинди. Ҳолатни Алберто Скаттолин тасвирга олди.\nТОШКЕНТ, 18 окт – Sputnik. Ижтимоий тармоқларда тимсоҳ ва қоплоннинг егулик учун қизғин кураши акс этган видео оммалашмоқда.\nБир неча кун олдин Кругер миллий боғида (Жанубий Африка) тимсоҳ ва қоплоннинг шиддатли жангини видеога олинди.\nВидеонинг муаллифи, ёввойи табиатни суратга олиш учун боғда айланиб юрган 54 ёшли гид Алберто Скаттолин.\nҲаммаси қоплон ҳовуз бўйида секин юришдан бошланади. Бир неча сониядан сўнг, йиртқич сувда ўлик антилопанинг танаси борлигини сезади.\nҚоплон аввал тўхтаб, аста-секин егуликни олиш мақсадида яқинлаша бошлаган.\nКатта тимсоҳ қоплонни ўлжага яқинлашишга қўймайди.


Арктика захиралари: Россия АҚШни Европадан сиқиб чиқаришга тайёрланмоқда - 17.05.2021, Sputnik Ўзбекистон\nАҚШ суюлтирилган табиий газни (СТГ) экспорт қилиш бўйича рекорд ўрнатмоқда. 17.05.2021, Sputnik Ўзбекистон\nАммо бу ажиотаж узоқ давом этмайди, Вашингтонда қўрқишмоқда, чунки "Шимолий оқим-2" ишга туширилгандан сўнг Европага Россиянинг арзон ёқилғиси қуйилади. Бундан ташқари, Москва яқин икки йил ичида суюлтирилган табиий газ бозорида катта ютуқларга эришиши мумкин. Бунга йирик миллий лойиҳалар ёрдам беради. Кузатувчилар келажакда Россия АҚШни Европа бозоридан сиқиб чиқаришини истисно қилмаяпти.Қатар Осиёни бой бермайдиМарт ойида америкаликлар кунига 10,5 миллиард куб фут суюлтирилган газни чет элга жўнатишди, деб хабар қилди АҚШ Энергетика вазирлиги бошқармаси (EIA). Апрел ойида бу 9,2 бўлганди, аммо бу баҳор бошланиши учун мутлақ максимал кўрсаткич.Ҳисоботда таъкидланишича, ўтган йил ва январ ойида АҚШ СТГ экспортининг аксарияти Осиёга йўналтирилди. Аммо феврал ва март ойларида Европа ярмини олди. Гап шундаки, у ерда нархлар Осиё нархларига тенглашди."Май ойига келсак, биз суткасига 8,6 миллиард куб футгача пасайишни кутмоқдамиз, кейинчалик эса Европа ва Осиёдаги энг юқори талабни қондириш учун ёз ойларида 9 миллиарддан ошади", - дейилган вазирликда.Халқаро энергетика агентлигига кўра, 2024 йилга келиб америкаликлар ушбу сегментда етакчига айланиши мумкин. Унинг ҳисоб-китобларига кўра, АҚШ, Австралия ва Россияда табиий газни биргаликда суюлтириш шу пайтгача глобал экспорти ўсишининг 90 фоизини таъминлайди. Бироқ, етакчилик бўйича мунозара қилиш мумкин.Энг катта ўйинчи – Қатар АҚШнинг Осиё бозорини эгаллашига йўл қўймаса керак. 2020 йилда Яқин Шарқ давлати 77,6 миллион тонна СТГ экспорт қилди, бу умумий таъминотнинг 26,5 фоизини ташкил этади. 2024 йилга келиб йиллик ишлаб чиқарилиши деярли икки баравар кўпайиши мумкин. Феврал ойида Доҳа Шимолий конининг шарқий қисмини ўзлаштириш бўйича якуний инвестиция қарорини қабул қилди. Бу энг йирик СТГ лойиҳаларидан бири.Қатар ортидан Австралия - 26 фоиз. Учинчи ва тўртинчи ўринларни АҚШ (14,7) ва Россия (10) эгаллаб турибди. Бундан ташқари, 2019 йилда Россия Европага ва Осиёга америкаликларга қараганда кўпроқ СТГни экспорт қилди. Яқин йилларда рақобат кучайиши кутилмоқда ва Москва ғалаба қозониш учун барча имкониятларга эга. Бунга Арктика улкан захиралари сабаб бўлиши мумкин. Арктика устувор аҳамиятга эгаШимолий Муз океанининг нефт ва газ захираларини мунтазам равишда ривожлантириш 15 йилдан бери Россия ҳукуматининг устувор вазифа бўлиб келган. Март ойида Вазирлар Маҳкамаси суюлтирилган табиий газ ишлаб чиқаришни ривожлантириш бўйича узоқ муддатли дастурини тасдиқлади. Бу манбаларни диверсификация қилишга, биринчи навбатда Арктика шелфидан ва Узоқ Шарқдан фаол фойдаланишга қаратилган. СТГ ишлаб чиқариш қуввати ўн ярим йил ичида уч баравар кўпайиши режалаштирилган.Агар сланец қазиб олиш ҳисобига АҚШ энг йирик экспорт қилувчилардан бирига айланган бўлса, Арктика Россияга ёрдам беради, дейди нефт ва газ аналитикасига ихтисослашган Американинг OilPrice нашри. Минтақанинг захиралари жуда катта - 35,7 миллиард кубометр табиий газ ва 2,3 миллиард тоннадан ортиқ нефт ва конденсат.“Новатэк” лойиҳалари – диққат марказида: “Ямал СПГ” ва “Арктик СПГ-2”. Иккинчиси, қиймати 21 миллиард доллар, 2023 йилда ишга туширилади, 2026 йилда 20 миллион тоннани ташкил этиш учун тўлиқ қувватга ўтади.Март ойи охирида лойиҳага 39 фоиз маблағ инвестиция киритилади. Бу йил яна олти миллиард сармоя киритилади - бу ўтган йилга нисбатан икки баравар кўп. Инвесторлар орасида - Франциянинг Total, Хитойнинг CNPC, CNOOC нефт ва газ корпорациялари, Япониянинг Mitsui & Co ва JOGMEC киради.“Арктика СПГ-2” ҳар бирининг қуввати йилига 6,6 миллион тонна ва барқарор газ конденсати йилига 1,6 миллион тоннагача суюлтирилган табиий газ ишлаб чиқариш учун учта линияни қуришни назарда тутади. Ресурс базаси - ЯНАОдаги Гидан ярим оролидаги кон. Биринчи йўналишни ишга тушириш 2023 йил, иккинчи ва учинчиси 2024 ва 2026 йилларга мўлжалланган.OilPrice нашри ёзишича, агар конлар муваффақиятли ўзлаштирилса, Новатэк бозорга йилига 100 миллион тоннага яқин суюлтирилган газ таклиф қилади. Компания бундай ҳажмларга 2030 йилдан кейин эришади. Қазиб олинган ресурсларнинг нархи жуда паст бўлади.Энергетика вазирлиги раҳбари Александр Новакнинг сўзларига кўра, 2025 йилга келиб Россия йилига 68 миллион тоннадан ортиқ СТГ ишлаб чиқариши ва унинг жаҳон бозоридаги улушини 25 фоизга етказиши мумкин.Кучли зарбаOilPrice таҳлилчиларининг фикрига кўра, Россия Американинг Европадаги позицияларига кучли зарба тайёрламоқда ва у ердан рақибини бутунлай сиқиб чиқаришга қодир. Москва икки фронтда ҳужумга ўтади: европаликлар учун нафақат Россия қувур линияси, балки суюлтирилган газ ҳам фойдали бўлади."Узоқ муддатли истиқболда айнан Россиядан олинган СТГ Европа Иттифоқи истеъмолчилари учун икки сабабга кўра жозибадорроқ бўлади: етказиб бериш АҚШдан тезроқ ва арзонроқ. Энергия мустақиллиги тарафдори бўлган - Литва бежиз эмас, шунга қарамай биздан СТГ сотиб олади. Бошқа чора йўқ: Норвегияда бошқа мижозлар ҳам бор, чет элдан СТГ етказиб бериш қимматга тушади", - дейди мустақил саноат эксперти Леонид Хазанов.Бундан ташқари, у таъкидлашича, Америка етказиб берувчилари учун Хитой ва Япония устувор ҳисобланади - нархлар у ерда юқори. Европада улар жуда кўп пул тўлашга тайёр эмас ва у ерга сотиш, одатда, мавсумий талаб пайтида ўсади."Шу сабабли Россиянинг СТГ Европа бозорининг катта қисмидан АҚШни сиқиб чиқариши мумкин, уларга Атлантика океани соҳилидаги давлатлар- Испания ва Португалияга қолдиради, гарчи у ерда Америка савдосини ўсиши учун ҳеч қандай асос йўқ: 2019 йилда “Новатэк” Repsol билан 15 йил давомида йилига миллион тонна СТГ олиш тўғрисида шартнома имзолади” - дейди Хазанов.Объектив хатарларБироқ, объектив хатарлар ҳам мавжуд - жаҳон бозорида камида 2025 йилгача бўлган СТГ ортиғи ва рақобатнинг кучайганлиги сабабли юқори нархларни кутиш қийин.“Арктик СПГ-2” 2023 йилда бошланади ва шу пайтгача глобал ишлаб чиқариш йилига 650 миллиард кубометргача ўсади (таққослаш учун: 2016 йилда бу 452 эди). Истеъмолчилар нархларни пасайтириш учун кўпроқ имкониятларга эга бўлган", - дейди "Тольяттиазот” директорлар кенгаши аъзоси ва кимё саноати мутахассиси Николай Неплюев. Шунинг учун унинг фикрига кўра, “Арктик СПГ-2” узоқ муддатли шартномалар кўринишидаги суғурта ортиқчалик қилмас эди, бу унга халқаро бозорда сотиш учун ёрдам берар эди.Агар ишлаб чиқариш ва экспортдаги рақобат ҳақида гапирадиган бўлсак, бу ерда Россиянинг табиий рақиби АҚШ, дейди Неплюев. Март ойидаги экспорт рекордларга қарамай, америкаликлар бошқа етказиб берувчиларни бозордан бутунлай сиқиб чиқара олмайдилар, деб ҳисоблайди таҳлилчи."Россия бу соҳадаги асосий ўйинчига айланишини тан олиш вақти келди", - дейилган Оксфорд Энергетика тадқиқотлар институти докладида.Шу билан бирга, мутахассислар Россиядан СТГ ўз қувурлари гази билан рақобатлашадими ёки йўқми деган савол билан қизиқмоқда. "Кремл амалий ёндашувни афзал кўрди ва СПГ-секторининг жадал ўсиши ва ривожланишини биринчи ўринга қўйди", - деб тахмин қилди ҳисобот муаллифлари.Бироқ, экспертлар Россиянинг СТГ экспорти анча хилма-хил бўлган деган хулосага келишди. Унинг аксарияти Осиё-Тинч океани минтақасига, асосан, “газ қувури ўтмайдиган” Европа давлатларига тўғри келади. Бундан ташқари, ҳатто маҳаллий СТГ "Газпром" - Франция, Белгия ва Нидерландия каби асосий савдо бозорларига етиб борганда ҳам, "қувур орқали келадиган ёқилғига талабни каннибилизация қилмайди”, чунки савдо ҳажми йилдан-йилга ўсиб бормоқда. Sputnik Ўзбекистон Telegram канали – обуна бўлинг, ўқинг, изоҳ қолдиринг!>>\n16:37 17.05.2021 (янгиланди: 17:14 17.05.2021)\nАҚШ суюлтирилган табиий газни (СТГ) экспорт қилиш бўйича рекорд ўрнатмоқда.\nАммо бу ажиотаж узоқ давом этмайди, Вашингтонда қўрқишмоқда, чунки "Шимолий оқим-2" ишга туширилгандан сўнг Европага Россиянинг арзон ёқилғиси қуйилади. Бундан ташқари, Москва яқин икки йил ичида суюлтирилган табиий газ бозорида катта ютуқларга эришиши мумкин. Бунга йирик миллий лойиҳалар ёрдам беради. Кузатувчилар келажакда Россия АҚШни Европа бозоридан сиқиб чиқаришини истисно қилмаяпти.\nҚатар Осиёни бой бермайди\nМарт ойида америкаликлар кунига 10,5 миллиард куб фут суюлтирилган газни чет элга жўнатишди, деб хабар қилди АҚШ Энергетика вазирлиги бошқармаси (EIA). Апрел ойида бу 9,2 бўлганди, аммо бу баҳор бошланиши учун мутлақ максимал кўрсаткич.\nҲисоботда таъкидланишича, ўтган йил ва январ ойида АҚШ СТГ экспортининг аксарияти Осиёга йўналтирилди. Аммо феврал ва март ойларида Европа ярмини олди. Гап шундаки, у ерда нархлар Осиё нархларига тенглашди.\n"Май ойига келсак, биз суткасига 8,6 миллиард куб футгача пасайишни кутмоқдамиз, кейинчалик эса Европа ва Осиёдаги энг юқори талабни қондириш учун ёз ойларида 9 миллиарддан ошади", - дейилган вазирликда.\nХалқаро энергетика агентлигига кўра, 2024 йилга келиб америкаликлар ушбу сегментда етакчига айланиши мумкин. Унинг ҳисоб-китобларига кўра, АҚШ, Австралия ва Россияда табиий газни биргаликда суюлтириш шу пайтгача глобал экспорти ўсишининг 90 фоизини таъминлайди. Бироқ, етакчилик бўйича мунозара қилиш мумкин.\nЭнг катта ўйинчи – Қатар АҚШнинг Осиё бозорини эгаллашига йўл қўймаса керак. 2020 йилда Яқин Шарқ давлати 77,6 миллион тонна СТГ экспорт қилди, бу умумий таъминотнинг 26,5 фоизини ташкил этади. 2024 йилга келиб йиллик ишлаб чиқарилиши деярли икки баравар кўпайиши мумкин. Феврал ойида Доҳа Шимолий конининг шарқий қисмини ўзлаштириш бўйича якуний инвестиция қарорини қабул қилди. Бу энг йирик СТГ лойиҳаларидан бири.\nҚатар ортидан Австралия - 26 фоиз. Учинчи ва тўртинчи ўринларни АҚШ (14,7) ва Россия (10) эгаллаб турибди. Бундан ташқари, 2019 йилда Россия Европага ва Осиёга америкаликларга қараганда кўпроқ СТГни экспорт қилди. Яқин йилларда рақобат кучайиши кутилмоқда ва Москва ғалаба қозониш учун барча имкониятларга эга. Бунга Арктика улкан захиралари сабаб бўлиши мумкин.\nАрктика устувор аҳамиятга эга\nШимолий Муз океанининг нефт ва газ захираларини мунтазам равишда ривожлантириш 15 йилдан бери Россия ҳукуматининг устувор вазифа бўлиб келган. Март ойида Вазирлар Маҳкамаси суюлтирилган табиий газ ишлаб чиқаришни ривожлантириш бўйича узоқ муддатли дастурини тасдиқлади. Бу манбаларни диверсификация қилишга, биринчи навбатда Арктика шелфидан ва Узоқ Шарқдан фаол фойдаланишга қаратилган. СТГ ишлаб чиқариш қуввати ўн ярим йил ичида уч баравар кўпайиши режалаштирилган.\n20 Апрел 2021, 22:50\nАгар сланец қазиб олиш ҳисобига АҚШ энг йирик экспорт қилувчилардан бирига айланган бўлса, Арктика Россияга ёрдам беради, дейди нефт ва газ аналитикасига ихтисослашган Американинг OilPrice нашри. Минтақанинг захиралари жуда катта - 35,7 миллиард кубометр табиий газ ва 2,3 миллиард тоннадан ортиқ нефт ва конденсат.\n“Новатэк” лойиҳалари – диққат марказида: “Ямал СПГ” ва “Арктик СПГ-2”. Иккинчиси, қиймати 21 миллиард доллар, 2023 йилда ишга туширилади, 2026 йилда 20 миллион тоннани ташкил этиш учун тўлиқ қувватга ўтади.\nМарт ойи охирида лойиҳага 39 фоиз маблағ инвестиция киритилади. Бу йил яна олти миллиард сармоя киритилади - бу ўтган йилга нисбатан икки баравар кўп. Инвесторлар орасида - Франциянинг Total, Хитойнинг CNPC, CNOOC нефт ва газ корпорациялари, Япониянинг Mitsui & Co ва JOGMEC киради.\n15 Апрел 2021, 15:38\n“Арктика СПГ-2” ҳар бирининг қуввати йилига 6,6 миллион тонна ва барқарор газ конденсати йилига 1,6 миллион тоннагача суюлтирилган табиий газ ишлаб чиқариш учун учта линияни қуришни назарда тутади. Ресурс базаси - ЯНАОдаги Гидан ярим оролидаги кон. Биринчи йўналишни ишга тушириш 2023 йил, иккинчи ва учинчиси 2024 ва 2026 йилларга мўлжалланган.\nOilPrice нашри ёзишича, агар конлар муваффақиятли ўзлаштирилса, Новатэк бозорга йилига 100 миллион тоннага яқин суюлтирилган газ таклиф қилади. Компания бундай ҳажмларга 2030 йилдан кейин эришади. Қазиб олинган ресурсларнинг нархи жуда паст бўлади.\nЭнергетика вазирлиги раҳбари Александр Новакнинг сўзларига кўра, 2025 йилга келиб Россия йилига 68 миллион тоннадан ортиқ СТГ ишлаб чиқариши ва унинг жаҳон бозоридаги улушини 25 фоизга етказиши мумкин.\nOilPrice таҳлилчиларининг фикрига кўра, Россия Американинг Европадаги позицияларига кучли зарба тайёрламоқда ва у ердан рақибини бутунлай сиқиб чиқаришга қодир. Москва икки фронтда ҳужумга ўтади: европаликлар учун нафақат Россия қувур линияси, балки суюлтирилган газ ҳам фойдали бўлади.\n"Узоқ муддатли истиқболда айнан Россиядан олинган СТГ Европа Иттифоқи истеъмолчилари учун икки сабабга кўра жозибадорроқ бўлади: етказиб бериш АҚШдан тезроқ ва арзонроқ. Энергия мустақиллиги тарафдори бўлган - Литва бежиз эмас, шунга қарамай биздан СТГ сотиб олади. Бошқа чора йўқ: Норвегияда бошқа мижозлар ҳам бор, чет элдан СТГ етказиб бериш қимматга тушади", - дейди мустақил саноат эксперти Леонид Хазанов.\nБундан ташқари, у таъкидлашича, Америка етказиб берувчилари учун Хитой ва Япония устувор ҳисобланади - нархлар у ерда юқори. Европада улар жуда кўп пул тўлашга тайёр эмас ва у ерга сотиш, одатда, мавсумий талаб пайтида ўсади.\n"Шу сабабли Россиянинг СТГ Европа бозорининг катта қисмидан АҚШни сиқиб чиқариши мумкин, уларга Атлантика океани соҳилидаги давлатлар- Испания ва Португалияга қолдиради, гарчи у ерда Америка савдосини ўсиши учун ҳеч қандай асос йўқ: 2019 йилда “Новатэк” Repsol билан 15 йил давомида йилига миллион тонна СТГ олиш тўғрисида шартнома имзолади” - дейди Хазанов.\nБироқ, объектив хатарлар ҳам мавжуд - жаҳон бозорида камида 2025 йилгача бўлган СТГ ортиғи ва рақобатнинг кучайганлиги сабабли юқори нархларни кутиш қийин.\n“Арктик СПГ-2” 2023 йилда бошланади ва шу пайтгача глобал ишлаб чиқариш йилига 650 миллиард кубометргача ўсади (таққослаш учун: 2016 йилда бу 452 эди). Истеъмолчилар нархларни пасайтириш учун кўпроқ имкониятларга эга бўлган", - дейди "Тольяттиазот” директорлар кенгаши аъзоси ва кимё саноати мутахассиси Николай Неплюев. Шунинг учун унинг фикрига кўра, “Арктик СПГ-2” узоқ муддатли шартномалар кўринишидаги суғурта ортиқчалик қилмас эди, бу унга халқаро бозорда сотиш учун ёрдам берар эди.\nАгар ишлаб чиқариш ва экспортдаги рақобат ҳақида гапирадиган бўлсак, бу ерда Россиянинг табиий рақиби АҚШ, дейди Неплюев. Март ойидаги экспорт рекордларга қарамай, америкаликлар бошқа етказиб берувчиларни бозордан бутунлай сиқиб чиқара олмайдилар, деб ҳисоблайди таҳлилчи.\n"Россия бу соҳадаги асосий ўйинчига айланишини тан олиш вақти келди", - дейилган Оксфорд Энергетика тадқиқотлар институти докладида.\nШу билан бирга, мутахассислар Россиядан СТГ ўз қувурлари гази билан рақобатлашадими ёки йўқми деган савол билан қизиқмоқда. "Кремл амалий ёндашувни афзал кўрди ва СПГ-секторининг жадал ўсиши ва ривожланишини биринчи ўринга қўйди", - деб тахмин қилди ҳисобот муаллифлари.\nБироқ, экспертлар Россиянинг СТГ экспорти анча хилма-хил бўлган деган хулосага келишди. Унинг аксарияти Осиё-Тинч океани минтақасига, асосан, “газ қувури ўтмайдиган” Европа давлатларига тўғри келади. Бундан ташқари, ҳатто маҳаллий СТГ "Газпром" - Франция, Белгия ва Нидерландия каби асосий савдо бозорларига етиб борганда ҳам, "қувур орқали келадиган ёқилғига талабни каннибилизация қилмайди”, чунки савдо ҳажми йилдан-йилга ўсиб бормоқда.


Тоғ эчкиси (22 декабрь – 20 январь) » Ўзбекистон янгиликлари – Zamin.uz\n24-04-2016 | 19:19\nZAMIN.UZ / LIFE STYLE / 24 Апрел 2016 года953\nРамзлари: эчки, нарвон (зина), минора соатлари.Ранглари: тўқ яшил, қора, кулранг, кўк, тўқ жигарранг ва барча тўқ ранглар.Тошлари: ёқут, оникс, ойтош, ложувард, лаъл.Гуллари: оқ чиннигул, қизғалдоқ, печак.Омадли рақамлари: 3, 5, 7, 8, 14.Омадли кунлари: сешанба, шанба.Омадсиз кунлари: душанба, пайшанба.22-31 декабрь оралиғида туғилган тоғ эчкиси буржи вакилларини Юпитер бошқаради. Улар саёҳатга ўч. Бошқа мамлакатлар, халқлар ва маданиятлар билан қизиқади. Хорижий тилларни тез ва осон ўрганади. Севги, яхши оила қуриш бобида муайян муаммоларга дуч келиши мумкин. Катта мақсадлар йўлида зоҳидона ҳаёт кечиришга, эҳтиёжларини чеклашга қодир. Пулни оқилона сарфлайди. Хизмат фаолиятида аста-секин мансаб пиллапоясидан кўтарилиб боради. Аммо янги жамоага қийинчилик билан кўникади. Бошқарув ишларига моҳир.1-10 январь оралиғида туғилган тоғ эчкиси буржи вакилларини Марс бошқаради. Улар ўта чидамли, жисмонан жуда бақувват. Тақдирнинг ҳар қандай зарбасига бардош бера олади. Ҳарбийлик, спорт соҳаларида тез муваффақият қозонади. Эришиб бўлмайдиган нарсаларга интилиши оқибатида кўплаб кўнгилсизликларга дуч келади. Ўзи муҳим деб ҳисоблаган мақсад сари қатъият билан интилади. Энг оғир шароитларда ҳам ишлай олади. Яшагани сайин донишмандроқ бўлиб боради. Ўз касбининг устаси. Жонивор ва экинларни меҳр билан парвариш қилади.11-20 январь оралиғида туғилган тоғ эчкиси буржи вакилларини Қуёш бошқаради. Улар ёлғиз ҳаёт кечиради. Содиқ дўст топишга қийналади. Фақат ўз кучи ва имкониятларига таянгани учун кўплаб машаққатларга сабот билан чидайди. Кўп бора ҳафсаласи пир бўлса ҳам, яна ўзини қўлга олади. Сабр-бардош, қатъиятлилик – ҳаётдаги асосий ақидалари. Ёшлигиданоқ турли синовларга дуч келиб, эҳтиёткор бўлиб қолади. Соғлиғи унчалик мустаҳкам эмас. Умрининг иккинчи ярмида ижтимоий ҳаётда ва касбий фаолиятида юксак мавқега эришади.\nЎқишни тавсия қиламиз Қовға (21 январь – 19 февраль)


“Фарзанднинг бегонаси ва собиғи бўлмайди”-, дейди доно халқимиз. Лекин, кейинги вақтларда фарзандга даъво қилиш, ундан воз кечиш ёки отасини белгилаш деган мурожаатлар ҳам келмоқда.\nБиз тушунарли сабабларга кўра, томонларнинг исм ва фамилиясини ошкор этмасликни лозим топдик.\nФуқаролик ишлари бўйича Гулистон туманлараро судининг қарорига асосан қарздор У.Ҳ.дан ундирувчи Ш.А. фойдасига 1 нафар фарзанди учун ¼ қисм алимент ундириш белгиланганди.\nФарзанд таъминоти учун алимент пуллари ўз вақтида тўланиши шарт бўлса-да негадир отанинг "елкаси қичиша" бошлади. Моддий таъминотдан ўзини олиб қоча бошлади. Энг таассуфлиси ота болани тан олмай, "меники эмас" дейишгача борди.\nОталикка эътироз билдириш ҳақида судга даъво аризаси билан мурожаат қилди. Даъвогарнинг аризасини муҳокама қилиб, фуқаролик иши мазмунан кўриб чиқилгунга қадар суднинг ҳал қилув қарори ижроси вақтинча тўхтатиб турилди.\nЭнг аввало, боланинг табиий отаси ким эканлигини аниқлаш юзасидан ДНК текширувлари ўтказилди. Текширув эса гўдак У.Ҳ.нинг пушти камаридан эканлигини тасдиқлаб берди. Суднинг ҳал қилув қарори ижроси бўйича ижро ҳаракатлари давом эттирилди.\nШунда боланинг манфаати давлат ҳимоясида эканлиги, отанинг ўзини у ёқдан бу ёққа уриши ҳеч бир мезонларга тўғри келмаслиги тушунтирилди. Агар алимент пулларини 2 ойдан ортиқ тўламаса аввал 15 суткага, кейинчалик эса озодликдан маҳрум этилишгача бориши ҳам таъкидланди. Вазиятни ҳар томонга оғдириш учун қилган ўринсиз важлари ўзига жабр бўлишини тушуниб етган ота бошини эгишдан ўзга иложи қолмади.\nНавбат энди Мажбурий ижро бюросининг ходимларининг ҳаракатларига боғлиқ бўлиб турганди.\nМасала бўйича МИБ Янгиер шаҳар бўлими давлат ижрочилари томонидан олиб борилган ижро ҳаракатлари натижасида қарздор У.Ҳ. дан ундирувчи Ш.А. фойдасига 8 млн. сўмдан ортиқ алимент пуллари тўлиқ ундирилиб берилди.\nМоддий таъминотдан таъминланган гўдакнинг тирик етимликдан кемтик қалби тўлармикан?! -деган савол кўпчиликда туғилган бўлса ҳам ажаб эмас” – дейилади МИБ матбуот хизматидан олинган хабарда.


“Фарғона”: “ТУҒЁН” радиоси ва Мўътабар Тожибоевага омад тилаймиз! | ЎТЮРАКЛАР КЛУБИ\nTUG’YON радиоси тўлқинларида Ўзбекистондаги бугунги вазиятни тубдан ўзгартириш масалалари муҳокама қилинади, дастурга таклиф қилинган меҳмонлар ўзаро баҳслашади ва тингловчилар билан жонли суҳбатлар ўтказилади.\nАйтиш мумкинки, TUG’YON радиоси бу 2015 йилдаги президент сайловлари пайтида фаолият юритган мухолифат ресурсининг давомчисидир. Бу ресурсда Виртуал сайлов комиссиясининг фаолияти ёритилган, унда президент лавозимига ўз номзодини мустақил равишда қўйган шахслар чиқишлар қилган. Аммо бу ресурс хакерлар томонидан бузилди ва йўқ қилиб ташланди.\nTUG’YON радиосининг таҳририяти ўз олдига кўп мақсадлар қўйган, шулардан баъзилари – “турли эътиқоддаги кишилар учун минбар яратиш; ватан озодлиги йўлида ва диктатурага қарши курашда жонини фидо қилган ватандошлар хотирасига дастурлар чиқариш”.\nРадио кенг жамоатчилик диққатини Ўзбекистондаги сиёсий ва диний маҳбусларнинг тақдирига қаратиш, бундан ташқари хориждаги ватандошлар, жумладан меҳнат мигрантларининг ҳаётини ёритишни кўзлаган. Сиёсий маҳбуслар Ғайбулло Жалилов, Аъзам Турсунов ва Аъзам Фармоновларга бағишланган дастурлар, Ўзбекистондаги ижтимоий муаммоларга бағишланган дастур ҳамда Ислом Каримовнинг туғилган кунига бағишланган дастур эфирга чиқишга улгурди.\n“Ўтюраклар клуби” инсон ҳуқуқларини ҳимоя қилиш халқаро ташкилотини фарғоналик ҳуқуқ ҳимоячи, 2008 йилги Мартин Энналс мукофоти совриндори Мўътабар Тожибоева бошқаради.\n2005 йилда Мўътабар Тожибоева тинчлик бўйича Нобель мукофотига номзод этиб кўрсатилган.\n2004 йилда Тожибоева “Сўз ва фикр эркинлиги қўмитаси”ни ташкил этишда қатнашган, шу қўмита асосида кейинчалик “Арена” мустақил ахборот-сиёсий интернет-ресурси яратилди (2006 йил июнь ойидан тўхтатилган).\n2005 йилнинг май ойидаги Андижон воқеаларидан сал олдин Тожибоева ижроия ҳокимияти органлари ва жамоатчилик ташкилотларига телеграмма юборган. Унда андижонлик 23 та тадбиркорлар, яъни “акромийлар иши” бўйича судланганларга нисбатан ҳуқуқни муҳофаза қилиш органлари кучли босим ўтказган ва ноқонуний психологик ва жисмоний тазйиқ қўллаганига эътибор қаратади.\nҲукуматнинг айнан шу ҳаракати 2005 йил 13 майдаги қонли воқеаларга олиб келди, деб ҳисоблайди Тожибоева. 2005 йил октябрида Мўътабар фирибгарликда айбланиб ҳибсга олинди, 2006 йилнинг мартида эса саккиз йилга озодликдан маҳрум қилинди. Тожибоева ўзига қўйилган айбларга иқорор бўлмаган.\n2008 йилда кутилмаганда Мўътабар Тожибоева озод қилинди. Тез орада “Фарғона”га берган интервьюсида у ҳуқуқ ҳимоячилик фаолиятини тўхтатмаслигини эълон қилди.\nҲибсда Мўътабар Тожибоева қийноқ ва таҳқирларни бошидан кечирган ва 2013 йилда БМТ Инсон ҳуқуқлари қўмитасига Ўзбекистон ҳукумати устидан шикоят ёзган. Мўътабар Ўзбекистон ҳукуматини унга нисбатан қийноқ қўллашда ва Тошкент аёллар колониясида бўлган пайтида, 2008 йил баҳорида мажбуран стерилизация қилганликда айблади. Бу жарроҳлик амалиётининг сабабини шифокорлар ҳам, колония ходимлари ҳам изоҳламаган.\n2008 йилнинг июнида озодликка чиққанидан сўнггина билдики, ҳеч қандай тиббий зарурият бўлмаган ҳолда унинг бачадонини олиб ташлашган. Тожибоева ўзига етказилган зарар учун Ўзбекистон ҳукуматидан товон ундириш, уни таҳқирлаш ва қийнашдаги айбдорларни жазолашни талаб қилмоқчи ҳамда ҳисбдаги даврида ва жарроҳлик амалиёти пайтида тузилган барча тиббий ҳужжатларни тақдим қилишни талаб қилишга аҳд қилган.\nТожибоевага оид иш мунтазам равишда БМТ Инсон ҳуқуқлари қўмитасида эсга олинади. Жумладан, Қўмита Ўзбекистон делегациясининг БМТнинг қийноқларни тақиқлайдиган Конвенцияси бажарилишига оид ҳисоботни кўриб чиқаётганида ҳам тилга олинди.\nБунга жавобан ўзбек делегацияси бошлиғи, Инсон ҳуқуқлари миллий маркази директори Акмал Саидов яна ўзини оқлашга мажбур бўлди, аммо ўзини жуда тажовузкор тутди. Аммо унинг жавоби ҳуқуқ ҳимоячига нисбатан расмий Тошкентнинг нуқтаи-назарини аниқ ифодалайди:\n“Мўътабар Тожибоева масаласига келсак. Агар одам нима қилишни ёки кимга мурожаат қилишни билмаса, у турли чўпчакларни ўйлаб чиқара бошлайди. Тожибоева ҳам бундан мустасно эмас. У 2008 йилда аёллар колониясида жазо муддатини ўтаётганида аёллар онкологик касаллигига учраган. Буни рак дейишади. Унинг ўзи кўзёшини оқизиб, ёрдам беришни илтижо қилган.\nБундай ҳолларда биз ёрдам беришга мажбурмиз, албатта унинг ўзидан рухсат сўралган. Унга нисбатан муваффақиятли тарзда жарроҳлик амалиёти ўтказилди, бунинг учун бир неча марта миннатдорчилигини изҳор қилган. Шартли равишда озод қилинди, даволашни давом эттириш мақсадида четга чиқишга рухсат берилди. Ўшандан кейин ҳар-хил бемаза гаплар бошланди”.\nPowered by WordPress | Theme Designed by: http://www.shopsignalbooster.co.uk/ | Thanks to r43dsofficiels, shopsignalbooster and nintendo 3ds


Ўзбекистонда таъқиқланган диний оқимлар\nРасмий Тошкент турли диний оқимларни сиёсий мақсадларни кўзлашда айблаётган бир пайтда Ўзбекистондаги диний муассасалар ҳукуматнинг сиёсий буюртмасини бажармайди, деб бўлмайди\n“Ислом ва мусулмонлар” рукнининг бугунги сонида Ўзбекистон қора рўйхатидаги “Ихвонул-муслимийн”, “Жамоати таблиғ” ва “Салафийлар” оқимлари ҳақида сўз боради.\nБу оқимлар Ўзбекистон ва унга қўшни айрим Марказий Осиё мамлакатларида таъқиқланган ва уларга аъзоликда, алоқадорликда айбланиб, минглаб диндорлар қамоққа олинган ва ҳануз олинмоқда.\nБу оқимлар ҳам Марказий Осиё ҳукуматлари айтаётгани каби ҳақиқатда ҳам жамиятга, конституцион тузумларга хавфлими? Бундай диний оқимлар ҳақиқатан ҳам минтақага, хусусан, Ўзбекистонга кириб келганми, уларнинг мақсади нима?\nБугунги мусулмон жамоатчилиги, зиёлилари, олимларининг бундай оқимлар ҳақидаги фикрлари қандай? Умуман, аксар ўзбекистонлик диндорлар ва зиёлилар бугун баҳс қилаётганидек, аслида бундай исломий оқимлар борми ёки йўқми?\n“Ислом ва мусулмонлар” эшиттиришининг бугунги сонида ҳам ана шу саволларга жавоб топишга ҳаракат қиламиз ва бу йўлда Ўзбекистондаги расмий манбаларда бу оқимларга берилган таъриф билан танишамиз ҳамда ўзбекистонлик икки диндор – илм толиби Тоҳир Умар ҳамда таниқли уламо Обид қори Назаровлар билан суҳбатлашамиз.\n“Ихвонул-муслимийн” оқими ҳақида расмий манбалар нима дейди?\nДастлаб, Ўзбекистон расмий оммавий ахборот воситаларида бу оқимга бериладиган умумий таърифлардан бирига эътиборингизни тортамиз:\n“Ал-Ихвон ал-муслимун – 1928 йили Мисрнинг Исмоилия шаҳрида мисрлик шайх Ҳасан ал-Банно томонидан ташкил этилган диний-сиёсий ташкилот. Ҳасан ал-Банно панисломизм ғояси асосида жиҳод, исломий миллатчилик, исломий давлат таълимотларини ишлаб чиқди. Ал-Ихвон ал-муслимун кураш услуби сифатида террорни қўллаш даражасига етган сиёсий ташкилотдир”.\nБу Ўзбекистондаги расмий манбаларда “Ихвонул-муслимийн” диний оқимига берилган таъриф ва бу таърифга кўра, айни оқим террорчилик фаолиятини олиб боради.\nИхвонул-муслимийн ҳақида Тоҳир Умар фикри\n“Бу тўғрими ва аслида бу қандай оқим?”, деб савол бердик ўзбекистонлик илм толиби Тоҳир Умарга.\n- Буни ҳам аслида оқим, деб бўлмайди. “Ихвонул-муслимийн” дегани “Мусулмон биродарлар” дегани. Бу ўша ўтган асрда Мисрда пайдо бўлган мусулмон диний ҳаракати. Ўша даврда “исломий ҳаëтни қайта тиклаймиз”, деган мақсад билан бир мактаб ўқитувчиси Ҳасан ал-Банно деган киши асос солган дейишади. Қандай тушуниш керак? Бу бир алоҳида фирқа¸ жамоат бўлиб чиққан эмас. Эътиқоди ва ақидаси жиҳатидан мутлақо Аҳли сунна вал-жамоадан фарқ қилмайди. Тўртта мазҳабнинг қай бирига амал қилса ҳам ҳақиқий мусулмон биродар ҳисобланади. Лекин улар ўзларининг олдига “Мисрда исломий ҳаëтни тиклаймиз”, деган мақсадни қўйишиб¸ шу йўлдаги ҳаракатлари уларни кейинчалик мана шу сиëсатчилар тарафидан террористик ташкилот, деб айбланган. Буни шундай тушунишимиз керакки¸ “Ихвонул-муслимин” исломда чиққан Ҳизбут-таҳрирга ўхшаган алоҳида фирқа эмас.\nТоҳир Умар бундай ҳаракат Ўзбекистонда мавжуд эмас, деган фикрда.\n- Ўзбекистонда “Ихвонул-муслимийн” деган жамоатга аъзо одамларнинг ўзи йўқ. “Ихвонул-муслимийн” ўзи Ўзбекистонда умуман йўқ.\nОзодлик: Нимага асосланиб шунақа деяпсиз?\n- Ҳизбчилар мавжуд. Чунки мен турмада ўтирганларнинг ҳаммасини деярли биламан. Лекин “Ихвонул-муслимийн” деган жамоатнинг аъзоси Ўзбекистонда йўқ.\nКўп йиллар давомида Ўзбекистон қамоқҳонасида диний экстремист тамғаси билан ўтирган Тоҳир Умарнинг сўзларини эшитдингиз.\nИхвонул-муслимийн ҳақида Обид қори Назаров фикри\nЎзбекистонлик таниқли уламо Обид қори Назаров эса бу ҳаракатга қисқагина таъриф берди:\n- “Ихвонул-муслимийн” мусулмонларнинг ичида сиëсий жамоа бўлиб кўзга ташланган. Улар ҳам исломни ҳамма жиҳатлари билан қамраб оладиган мусулмонликнинг барча ҳақлари ҳақида сўз юритадиган¸ сиëсатга ҳам кўпроқ эътибор берадиган жамоа. Буларнинг ҳар бирларини ижобий томонлари ҳам бўлади¸ салбий томонлари ҳам бўлади. Қайси бири кўпроқ бўладиган бўлса¸ ўшанисига қараб туриб баҳо берилиши мумкин.\nЖамоати таблиғ – расмийлар нима дейди?\nНавбатдаги диний оқим эса “Жамоати таблиғ” диний оқимидир. Бу оқим Ўзбекистонда 2005 йилга келиб тилга олинди ва шу йилда “таблиғчилар” деган тамға остида бир неча диндорлар гуруҳи Тошкент шаҳри, Хоразм вилоятларида судга тортилди. Бу оқим худди шу вақтда Россияда ҳам ашаддий террорчи ташкилот сифатида қаттиқ қораланаётган эди.\nБу жараёнлардан хабари бор тингловчиларимиз, наманганлик диндор Алишер Усмонов устида икки давлат махфий хизматлари амалга оширган амалиётни ёдга олсалар керак. Усмонов Қозонда қўлга олинган ва зудликда Ўзбекистонга топширган эди. Ўшанда Ўзбекистон миллий хавфсизлик хизмати “таблиғчи” деб ҳибсга олинган диндорга шундай таъриф берган:\n“1992 йилда Намангандаги "Хасти Ҳизир" масжидига имомлик қилган Усмонов “Таблиғ” ҳаракати эмиссарлари топшириғи билан ташкилотга янги аъзоларни жалб қилиш билан шуғулланган ва тез-тез Чеченистонга сафар қилиб, чечен экстремистлари билан тарғибот-ташвиқот ишларини юритган. Экстремистик руҳдаги адабиётларни тарқатган”\n“Жамоати таблиғ” ҳақида Тоҳир Умар фикри\nТоҳир Умарнинг эса таблиғчилар хусусида фикри бошқачароқ:\n- Ҳар бир мусулмон киши учун ўзи билган нарсани Қуръонни¸ ҳадисни¸ оятни инсонларга етказишлиги фарз ҳисобланади. “Жамоати таблиғ”га Ҳиндистонда асос солинган. Улар: “Исломни бутун оламдаги халқларга етказамиз”, деб ўзларининг олдига маълум бир нарсани дастур қилиб олганлар. Буни ичида мазҳабий ихтилофларга аралашмайди. Сиëсатга аралашмайди. Фақат исломдаги тўртта¸ бешта нарсага чақиради. Бир ойлик¸ 40 кунлик¸ 3 ойлик таблиғ у ëқ-бу ëққа бориб юради. Даъватчи ҳаракат бу. Булар ҳам эътиқоди жиҳатидан алоҳида фирқа ҳисобланмайди.\nТоҳир Умар “Жамоати таблиғ” террорчи диний оқим, деган фикрга қўшилмайди.\n- Улар ҳеч қандай сиëсатга ҳам аралашмайди¸ улардан давлатга ҳам ҳеч қандай хавф-хатар йўқ. Таблиғ дегани умуман беозор¸ мўътадил бир жамоат.\n“Жамоати таблиғ” ҳақида Обид қори Назаров фикри\nЎзбекистонлик таниқли уламо Обид қори Назаров фикрича ҳам аслида таблиғчилар ҳаракати бугун Ислом оламига наф келтирмоқда.\n- Уларнинг кўпроқ ижобий баҳо олиши мумкин бўлгани “Жамоати таблиғ”. Чунки уларнинг мусулмонлар учун келтираëтган фойдалари кўп.\nАммо бу оқим ҳақида мусулмонлар хушёр бўлиши зарур бўлган айрим жиҳатлар бор.\n- “Ягона Ҳақ йўл мана шундан иборат. Ҳамма фақат бизнинг жамоага аъзо бўлиши лозим. Бошқа йўлларнинг фойдаси йўқ. Мусулмонлардан исломга фойда йўқ”, деган даъво қилса ëки шундай тушунчада бўладиган бўлса¸ бу албатта жуда катта хато бўлади. Бу уларнинг салбий томони бўлади. Уларнинг сўзлари ва дастурларида бунақа гаплар бўлмаса ҳам, баъзи бир аъзоларини оғзидан шунақа сўзлар чиқиб кетиб қолади. Яъни бир томонлама чуқур кетиб қолса¸ ўзининг қилаëтган ишини ҳамманикидан устун деб билиб¸ ўзига-ўзи ортиқча бино қўйиб юбориш¸ қилаëтган ишига катта баҳо бериб юбориш бу кибр¸ риë бўлади. Бу ҳар қандай мусулмон гуруҳлари ичида ҳам учраб туради. Бу жиҳатлари нотўғри бўлади албатта.\nСалафийлар минтақа расмийлари нигоҳида\nМарказий Осиё давлатларида таъқиқлана бошлаган яна бир диний оқим “Салафийлар” оқими деб аталмоқда.\nКейинги вақтларда, айниқса, Тожикистон ҳукумати бу оқимга қарши жиддий ҳаракатлар бошлади. Уларга қўйиладиган асосий айблов – жамиятга таҳдид солганлик ва бу оқимнинг ҳаракати конституцияга зиддир. Ўз вақтида Тожикистон расмийларидан бири бу оқим ҳақида шундай баёнот берган эди.\n“Молиявий таъминот яхши бўлган ва моҳирлик билан бошқарилган тақдирда бу ҳаракат хавфли тус олиши мумкин. “Ал-Қоида”, “Исломий жиҳод” ва бошқа ҳаракатларнинг ҳаммаси салафийлик оқимларидир. Ҳозирда Тожикистондаги салафийлар оқими ҳаракати хориждан молиялаштирилмоқда, деб айтишимиз учун асослар бор”.\nБу ҳаракат қўшни Қозоғистонда ҳам террорчи ташкилот номини олган. 2007 йилда 10 киши террорчилик ҳуружини амалга оширганликда айбланиб, судга тортилганда катта шов-шув бўлган эди.\nШу тариқа, Марказий Осиё давлатларида қатор диний оқимлар диний экстремистик ҳамда террорчи оқимлар, деган ном остида таъқиқланди, қораланди ва шу кунларга қадар диндорлар бу тамғалар остида қамоққа олинмоқда.\n“Минтақа расмийлари оқимларга қарши кураш баҳонасида мусулмонлар босим ўтказмоқда”\nБугунги суҳбатдошларимизнинг ҳар иккиси —Тоҳир Умар ва Обид қори Назаров, МО ҳукуматлари айбловлари, асосан, сиёсий манфаатларга асосланган ҳам бундай оқимлардан ҳукуматлар мусулмонларга босим ўтказиш йўлида фойдаланмоқда, деган қатъий фикрда.\nАйни вақтда мусулмонлар, аҳли сунна вал-жамоа аҳли билиб қўйиши зарур бўлган баъзи кичик жиҳатлар ҳам борки, булар ҳақида яна Обид қори Назаров гапиради.\n- Ўзи аҳли сунна вал жамоа эътиқоди битилган китоблар¸ рисолалар бор. Ўшаларни ўқиб олишимиз керак. Шунда эътиқодимиз¸ тушунчамиз¸ фикримиз тўғри бўлади. Аҳли сунна вал жамоа бу энг аввало эътиқод¸ ақида¸ тушунча¸ фикр. Ўша ақидани эгаллаб кейин амалиëтга тадбиқ қилинади. Қайси жамоа бўлса ҳам аҳли сунна вал жамоанинг ақидаси битилган рисолаларни маҳкам ушлаб¸ ўша қоидалардан келиб чиқиб иш қилаëтган бўлса¸ бу эътиборга лойиқ бўлади. Ана ундан кейин унинг амалига¸ дунëда қилаëтган ишларига қараймиз. Жамоалар ҳақида қисқача гапирганда шу. Яъни аҳли сунна вал жамоа ичида бўлимлар¸ ҳар хил йўналишлар бор. Хатоси бор. тўғриси бор. Қуръонга¸ ҳадисга саҳиҳ йўлга солиштириб кўриш керак бўлади. Бунинг учун инсонда албатта диндан илм¸ тушунча бўлиши керак. агар ўзи билмайдиган бўлса¸ биладиганларга доимо боғланиш керак. Қуръонга¸ ҳадисга¸ аҳли сунна вал жамоа йўлига уламоларимиз қадим ўтган аждодларимизнинг қолдирган меросларига¸ йўлларига қай даражада мувофиқ келаяпти ëки унинг акси. Шунга қараб биз уларга баҳо берамиз.\nБугунги дастуримизда Ўзбекистон ва Марказий Осиёда “таъқиқланган диний экстремистик ташкилот” дея номлари тилга олинаётган диний оқимларнинг айримларига нисбатан расмий манбалар ва ўзбекистонлик дин уламолари берган таърифларни эътиборингизга ҳавола этдик.


Aравачадан топилган ўзбек болакай онасини кутмоқда\n24 октябр 2020, Тошкент вақти: 19:31\nАмирбекнинг Вести дастуридан олинган сурати.\nРоссияда гипермаркет аравачасидан топилган 7 ойлик Амиржоннинг онаси ўзбекистонлик "нолегал" бўлиб чиқди.\n22 март куни соат 11ларда Красногорск шаҳрида жойлашган “Ашан” гипермаркетидаги сотувчилар озиқ-овқат аравачасига чақалоқ ташлаб кетилганини аниқладилар. Қўғирчоқлар бўлимида қолдирилган гўдак яқинлари икки соат давомида топилмагач¸ болакай Красногорск шаҳар 1- шифохонасига юборилди.\nКрасногорск полиция ходимлари Мякинино, Строгино, Шчукино туманларидаги жамоат жойларига боланинг сурати акс этган варақалар ёпиштириб чиқди, деярли барча оммавий ахборот воситалари бу "топилдиқ" ҳақида хабар берди.\n24 март куни соат кечаси бирларда полиция бўлимига мурожаат қилган аёл гипермаркетда топилган болакай ўз фарзанди эканини айтган. Ўзбекистонлик 20 яшар Зуҳра Тўхтаева Москвада ноқонуний меҳнат фаолияти билан шуғулланиб келгани ва айрим суратлардан ташқари бола ўзиники эканини тасдиқловчи бирор ҳужжати йўқлигини билдирган.\nОператив хизмат ходимларига Москвада туғилган Амиржонни Ўзбекистон фуқаролигига расмийлаштирмоқчи бўлганлигини айтган Зуҳра¸\nРоссия телеканалларидан бирига берган интервьюсида воқеа тафсилотларига ойдинлик киритишга уринди.\nЗуҳра Тўхтаева¸ Красногорск полицияси томонидан сўроқ қилинмоқда.\n- Мен ўз боламни телевизорда кўрганимда, ўзим шок ҳолатига тушиб қолдим. Тезда милицияга югуриб бордим. Болам энагаси билан эди. Лекин видеокамералардаги аёл шу энаганинг жияни бўлади, унинг калласи жойида эмас, дейди Зуҳра Тўхтаева.\nМаълум бўлишича, Зуҳра уч йилдан буён Москвада тегишли ҳужжатларсиз яшаб келган, эри билан ажрашгач, катта қизини Ўзбекистонга - онаси қарамоғига юборган. Зухранинг сўзларига кўра, маҳаллий ресторанлардан бирида официантлик иши топилганидан кейин у кичкина Амиржонга 6 минг рубл ҳақ тўлаб¸ энагаликка таниш бир аёлни ёллаган.\nПолиция ходимлари ҳозирда Амиржонга энагалик қилган аёл ва унинг жиянига қидирув эълон қилган. Тергов манфаатларини кўзлаган ҳолда уларнинг исми шарифлари ҳозирча ошкор этилмаëтир.\n7 ойлик Амиржон Тўхтаевнинг гипермаркет аравачасида ташлаб кетилишини тафтиш қилаëтган Красногорск шаҳар Ички ишлар бошқармаси катта нозири Оксана Шляхтинанинг Озодликка билдиришича¸ болакай ҳанузгача шаҳар шифохонасидан олиб кетилмаган.\nАмиржон Тўхтаев ҳамон шифохонада қолмоқда.\n- Бола ҳозир Москва вилоятининг Красногорск шаҳар юқумли касалликлар шифохонасига жойлаштирилган. Онаси ҳужжатларни кеча расмийлаштириб олиб келиши керак эди. Биз у билан келишиб олдик, роддомга бордик, аммо у яна йўқолиб қолди. У ўзини жуда ғалати тутаяпти, тушунмаяпман. Биз унинг болани олиб кетиш нияти борлигига шубҳа билдириб¸ болани бошқа одам асраб олса маъқулроқ бўлади, деган фикрга келдик. Биз болани унга топширишга ҳам розилик бермасак керак эндиликда, дейди полиция нозири Оксана Шляхтина.\nШляхтина шунингдек¸ терговчилар Зуҳра Тўхтаеванинг ўзини ҳам 7 ойлик гўдакнинг гипермаркетда ташлаб кетилишига алоқадорликда гумон қилаëтганини билдирди.\nАмиржоннинг онаси билан суҳбатлашиш мақсадида Зуҳра Тўхтаевага қилган қўнғироқларимиз жавобсиз қолди. Айни пайтда¸ Зуҳра ишлаётган ресторан ва тунги клуб телефони гўшагини кўтарган ходимлардан бирини суҳбатга тортдик.\n- Зуҳра телевизорда боласини кўрганми, йиғлади-чиқди-да “Менинг расчëтимни беринг, боламни оламан”, деб 23 числода чиқиб кетди. “Мен 20 кун ишлаганман, ойлигимни берсаларинг”, деди, олди ойлигини ва кетди.\nБу ерда жами 20 кун ишлади: 11 мартга келди, 22 число куни телевизорда кўрди, 23 число куни соат олтида келиб пулини олиб кетди. Мен заявление ёзаман, метрика олишим керак, дедию пулини олиб кетди. Кунига 500 сўмдан, ойига 15 минг ойлик оларди-да. Ўзи бухоролик, эри тожикистонлик эди. Болаларини расмларини ҳам кўрсатган эди бизга. Кечаям битта тожик бола “Эриман. Номери ўчган”, деб келди, сўради. Бу ерда ишламайди¸ деганимдан кейин кетди. У қиз билан мен гаплашиб ҳам кўрмадим “Мана бу сенинг ишинг”, деб кўрсатдик, холос. Кўринишига яхшию¸ 20 кун ичида ким қанақа эканлигини билиб бўлмайди-ку, дейди ўзини таништирмаган ресторан ходими.\nОзодлик суҳбатлашган полиция нозири Оксана Шляхтина¸ яқин орада Амиржоннинг ота-онаси ёки яқинлари уни сўраб келишмаса, болакай Гўдаклар уйига топширилиши ва тез орада янги оилага топшириб юборилиши мумкинлигини маълум қилди.\n- Менимча у бу ерда узоқ қолмайди, узоғи билан бир ҳафта-ўн кун ичида Гудаклар уйига ҳужжат тайёрланади ва бола асраб олиш ниятида бўлганлар жуда кўп¸ ўшаларга топширилади, чунки у соппа-соғ, чиройликкина, дейди Оксана Шляхтина.\nВоқеани тафтиш қилаëтган терговчилардан олинган маълумотга кўра, айрим Россия ахборот воситалари хабар берган каби¸ бу иш юзасидан Россия Жиноят Кодексининг 125 моддаси – “Хавф-хатарда қолдирмоқ” юзасидан жиноий иш қўзғатилмайдиган бўлган.\nКрасногорск 1-шаҳар шифохонасида вақтинча қўним топган Амиржон эса, муассаса ходимасининг сўзларига кўра, ҳозирда соғлом, ўзини жуда яхши ҳис қиляпти ва шифохона мутахассислари қарамоғидадир.


92 фоиз ўзбекистонликлар ҳаётларини барқарор деб баҳолашди - www.Voydod.net\n92 фоиз ўзбекистонликлар ҳаётларини барқарор деб баҳолашди Bo'limi: Новости Мира\n5 Ўзбекистон Республикаси Конституциясининг 21 йиллиги арафасида “Ижтимоий фикр”жамоатчилик фикрини ўрганиш маркази “Фуқаролар мамлакатимиз сиёсати ва ижтимоий-сиёсий ҳаёти ҳақида”мавзусида ижтимоий сўров ўтказди. Фуқароларнинг ҳуқуқ васиёсатга бўлган қизиқишини аниқлаш мақсадида ўтказилган ижтимоий сўров асосини ҳам айнан шу омиллар ташкилқилди. Сўров натижаларига кўра, иштирокчиларнинг аксарияти (80 фоиздан ортиғи) мамлакатимизнинг ички сиёсийҳаёти ҳақида ахборотга эга.\nСўров шуникўрсатдики, телевидение ва умуман, оммавий ахборот воситалари мамлакатимиз сиёсий ҳаёти ҳақидаги асосийахборот манбаидир. Сўралганларнинг 97,5 фоизи шундай жавоб берган.\nФуқароларнинг кўпчилиги (92,2 фоизи) Ўзбекистонда ҳаётни барқарор деб баҳолайди.\nЎзбекистонликлар асосан демократик ва анъанавий қадриятларга устувораҳамият беради. Хусусан, сўров қатнашчиларининг аксарияти “демократия” ва “демократик давлат” нимаэканини яхши билади ва тушунади. Иштирокчилар орасида ёшлар кўпчиликни ташкил қилгани ҳам (қарийб 80 фоизи 30ёшгача бўлган ёшлар) уларнинг мамлакатимизда рўй бераётган демократик янгиланиш ва туб ислоҳотларгасамарали ижтимоий мослашуви ҳамда таъсирчанлигидан далолат беради, деб хабар беради ЎзА.\nСўров натижалари шундан далолат берадики, мамлакатимизда амалга оширилаётгантуб ўзгаришлар фуқаролар, айниқса, ёш авлод ҳаётига ижобий таъсир кўрсатмоқда, ижодий ва касбий салоҳиятнирўёбга чиқариш, жамиятимизда миллий анъана ва урф-одатларни асраб-авайлаш учун барча зарур шароитларяратилган. Фуқароларнинг ўз давлати ишларига дахлдорлик даражаси ҳам ошган – аксарият иштирокчиларЎзбекистоннинг ҳар бир фуқароси ўз мамлакати тақдири учун маънавий жиҳатдан жавобгар, деб ҳисоблайди.\nСўралганларнинг аксарияти (88,2 фоизи) маҳаллаларда фуқароларйиғинлари раислари (оқсоқоллари) ва уларнинг маслаҳатчиларининг навбатдаги сайловини ўтказишга қизғинтайёргарлик кўрилди, деб ҳисоблайди. Фуқароларнинг кўпчилиги (86,6 фоизи) бу сайловда фаол иштирок этишинибилдирган.\nМухтасар айтганда, мазкур сўров жамоатчилик (90фоиздан зиёд) мамлакатимиздаги ижтимоий ва сиёсий барқарорлик, жамиятимиздаги миллий ва фуқаролартотувлигини юксак баҳолашини кўрсатди. Ўзбекистон аҳолиси Ўзбекистон Республикаси Конституцияси ваПрезидентимиз Ислом Каримов жамиятимизда тинчлик, барқарорлик ва тотувлик кафолати эканига ишонади.


Пойтахтда учта туман аҳолиси вақтинча газсиз қолдирилади - UzNews.uz\n10 ноября, 18:07 763 0\nПойтахтда учта туман аҳолиси вақтинча газсиз қолдирилади\nТаъмирлаш ишлари туфайли Мирзо Улуғбек, Яккасарой ва Яшнобод туманларида табиий газ таъминоти вақтинча тўхтатилади.\nТаъмирлаш ишлари туфайли Мирзо Улуғбек, Яккасарой ва Яшнобод туманларининг айрим жойларида табиий газ таъминоти вақтинча тўхтатилади. Бу ҳақда “Ҳудудгаз Пойтахт” Матбуот хизмати хабар бермоқда.\n— Мирзо Улуғбек туманида 2021 йил 11 ноябрь куни соат 10:00 дан 18:00 га қадар Устабаева, Турон, Жасорат, Шўртепа кўчаларидаги 425 та хонадонда ҳамда ушбу манзилдаги барча улгуржи истеъмолчиларида;\n— Яккасарой тумани 2021 йил 11 ноябрь куни соат 10:00 дан 18:00 га қадар Боғибўстон, 2 - берк С. Насафий, Ҳуштепа, Яккасарой, кўчаларидаги 208 та ерли, У. Носир кўчасидаги 30 та кўп қаватли уйдаги 660 та хонадонда ҳамда ушбу манзиллардаги 25 та улгуржи истеъмолчилари;\n— Яшнобод тумани 2021 йил 11 ноябрь куни соат 11:00 дан 17:00 гача Махтумқули кўчасидаги 14 та кўп қаватли уйлардаги 1008 та хонадонларда ҳамда ушбу манзилдаги барча улгуржи истеъмолчиларида табиий газ таъминоти вақтинча тўхтатилади.\n29 ноября, 12:43 1613 0


2 февраль куни Ўзбекистонда кутилаётган об-ҳаво маълумоти\n15:28 / 01.02.2019\nТошкент шаҳри. Республика Гидрометеорология марказининг хабар беришича, 2 февраль куни пойтахтда ҳаво ўзгариб туради, кечқурун бироз ёмғир ёғади. Кечаси ва эрталаб туман тушиши мумкин. Шарқдан секундига 3-8 метр тезликда шамол эсади. Кечаси 0-2, кундузи 10-12 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 2-7 даража совуқ, кундузи 0-5 даража илиқ, Хоразм вилоятида кечаси 0-5 даража совуқ, кундузи 0-5 даража илиқ бўлади.\nБухоро ва Навоий вилояти. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 7-12 метр тезликда шамол эсади. Кечаси 0-5, кундузи 10-15 даража илиқ бўлади.\nТошкент ва Сирдарё вилояти. Ҳаво ўзгариб туради, кечқурун айрим жойларда бироз ёмғир ёғиб, туман тушиши мумкин. Шарқдан секундига 7-12 метр тезликда шамол эсади. Кечаси 0-5, кундузи 8-13 даража илиқ бўлади.\nСамарқанд ва Жиззах вилояти. Ҳаво ўзгариб туради, баъзи жойларда ёмғир ёғади. Туман тушиши мумкин. Шарқдан секундига 7-12 метр тезликда шамол эсади. Кечаси 0-5, кундузи 8-13 даража илиқ бўлади.\nҚашқадарё ва Сурхондарё вилояти. Ҳаво ўзгариб туради, айрим жойларда ёмғир ёғади. Туман тушиши мумкин. Шарқдан секундига 7-12 метр тезликда шамол эсади. Кечаси 0-5, кундузи 10-15 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик бўлмайди. Айрим жойларда туман тушиши мумкин. Шарқдан секундига 5-10 метр тезликда шамол эсади. Кечаси 0-5, кундузи 5-10 даража илиқ бўлади.\nРеспубликанинг тоғли ҳудудлари. Ҳаво ўзгариб туради, баъзи жойларда ёғингарчилик бўлади (ёмғир, қор). Туман тушиши мумкин. Қор кўчиши хавфи бор. Шарқдан секундига 7-12 метр тезликда шамол эсади. Кечаси 3 даража совуқ - 2 даража илиқ, кундузи 0-5 даража илиқ бўлади.


Футбольный клуб Нефтчи » Ёшларимиз Қўқонда дуранг ўйнашди\nЁшларимиз Қўқонда дуранг ўйнашди\nЁшлар лигасининг 19-турида “Қўқон-1912” ҳамда “Нефтчи” ёшлар жамоалари ўзаро беллашишди. Ўйинда кучлар тенг келди ва 2:2 ҳисобида қайд этилди.\nБаҳс мезбонлар учун омадли бошланди. Баҳснинг 2-дақиқасидаёқ Иқбол Маликжонов ҳисобни очишга эришди. Кўп ўтмай Аваз Маматхўжаев ҳам қўқонликларнинг иккинчи голини киритди.\nБиринчи бўлимнинг дастлабки 20 дақиқалиги голларга бой бўлди. Дастлаб Хамидулло Абдуҳамидов мезбонлар томонидан киритилган икки голга жавоб қайтарган бўлса, Мухсин Убайдуллаев 18 дақиқада пенальтидан ҳисобни дуранг кўринишига олиб келди. Биринчи бўлим 2:2 ҳисобида тугади.\nИккинчи бўлимдаги кураш ҳам қизғин кечди. Бироқ дарвозалар дахлсизлиги сақланиб қолди ва кичик дербида кучлар тенг келди\n“Қўқон-1912” – “Нефтчи” – 2:2 (2:2)\nГоллар: Иқбол Маликжонов -2, Аваз Маматхўжаев – 6, – Хамидулло Абдуҳамидов – 10, Муҳсин Убайдуллаев – 18 (пен).\n“Қўқон-1912”: 30. Ислом Абдлуллаев, 6. Дилшод Баратов (15. Иброҳим Аҳмаджонов-86), 7. Ойбек Рустамов, 10. Аброр Раҳмонов (26. Бахтиёр Абдубаннонов-80), 25. Исмоил Охунжонов, 28. Аваз Маматхўжаев, 29. Иқбол Маликжонов, 50. Саидмирзо Тўхтасинов (19. Достон Мелиқўзиев-36), 70. Қувондиқ Рўзиев (4. Дониёр Тўлашев-63), 75. Маъмур Раҳимов (20. Мўмин Содиқжонов-74), 99. Муҳаммаданас Ҳасанов.\nЗахира: 1. Муҳаммадали Собиров, 9. Рамзбек Исақов.\n“Нефтчи”: 80. Шуҳратилло Раҳмонов, 8. Ислом Тошпўлатов, 9. Абдуқодир Артиқов (7. Фарҳод Намозов-56), 10. Хуршид Асқаралиев (77. Ризо Айвазов-67), 11. Эломон Каримов, 18. Авазбек Ўлмасалиев, 20. Ҳусанбой Ғаниев (88. Илҳом Ваҳобов-84), 21. Муҳсин Убайдуллаев, 23. Ҳамидулло Абдуҳамидов, 27. Миржамол Неъматов, 32. Шодиёр Хожиматов.\nЗахира: 16. Абдумавлон Абдужалилов, 6. Абдужалил Маназаров, 15. Раҳимберди Маматкаримов, 22. Сардор Исақов.


ФРАНЦИЯДА КОРОНАВИРУСГА ҚАРШИ ДОРИ МУВАФФАҚИЯТЛИ СИНОВДАН ЎТКАЗИЛДИ - AUZ.UZ\nФранцуз олимлари COVID-19 касаллигини келтириб чиқарадиган CARC-COV-2 коронавирусига қарши препаратни муваффақиятли синовдан ўтказди. “International Journal of Antimicrobial Agents”да нашрига таяниб Qalampir.uz сайти хабар тарқатди.\nМаълум қилинишича, татқиқотда инфекцияни антималариал дорилар гидроксихлорохин ва азитромициннинг комбинацияси билан даволаш усули синовдан ўтказилган. Бу моддаларнинг вирусга қарши самарадорлиги тўғрисида кўплаб шифокорлар, хусусан, хитойликлар хабар берган эди.\nЮқумли касалликлар шифохонасида ўтказилган тадқиқотда коронавируси юқтирган ёки вирус аломатлари бўлганлар иштирок этди. Тадқиқот иштирокчиларининг 16 нафари асосан антибиотиклар қабул қилди. Қолган 14 киши гидроксихлорохинни ўн кун ичди, бундан ташқари улардан олтитаси қўшимча равишда азитромицинни қабул қилди.\nМазкур даволаниш натижасида бешинчи кун гидроксихлорохин ва азитромицин комбинациясини қабул қилган беморлар тузалиб кетди (синов CARC-COV-2 ни аниқламади). Шунингдек, тўққизинчи куни назорат гуруҳидаги беморлардан бири даволанди, улар еттинчи кунгача азитромицинни қабул қилмаган.\nТадқиқот муаллифлари бу дастлабки натижалар эканини, бироқ умид борлигини таъкидлаб ўтган.


Августда Тошкентдан Бухорога тезюрар поезд қатнай бошлайди\n24 январ 2021, Тошкент вақти: 02:27\nUz24.uz сайтига кўра, 25 августдан бошлаб «Тошкент-Бухоро» йўналиши бўйлаб тезюрар поезд қатнови йўлга қўйилажаги тўғрисида 19 апрель куни Қандим ГҚИМга тамал тошини қўйишга бағишланган тантанали маросимда Бош вазир Шавкат Мирзиёев маълум қилган.\nАгар бу иш амалга ошса, Бухорогача бўлган масофа икки соатга қисқаради.\n2015 йилнинг январь ойида Самарқанддан Бухорога қадар темир йўл линиясини электрлаштириш ишлари бошлангани, лойиҳа қиймати 400 миллион долларни ташкил этиши, хабар қилинди.\nЯнги йўналиш бўйича иккита экспресс-поезд ҳаракати йўлга қўйилиши режалаштирилмоқда. Натижада Тошкентдан Бухорогача бўлган саккиз соатлик масофа икки соатга қисқаради.\n“Ўзбекистон темир йўллари” АЖ 2015 йилнинг 5-6 ноябрь кунлари бўлиб ўтган Халқаро инвестиция форуми доирасида яна иккита юқори тезликда ҳаракатланувчи “Тальго” поездини харид қилиш юзасидан испаниялик ишлаб чиқарувчилар билан шартнома имзолаган, дейилган хабарда.


«Биз 2019 йилда 2,6 триллион сўм соф фойда кўрдик». Расул Кушербаевнинг бож масаласидаги таклифига UzAuto Motors муносабат билдирди\n«UzAuto Motors» АЖ ҳуқуқшуноси Рустам Шаймардонов Олий Мажлис депутати Расул Кушербаевни суд жараёнига аралашганликда айблади. Унинг айтишича, Кушербаев рейтинг тўплаш ва жамоатчилик кайфиятини сунъий равишда бузишга уринган.\n16 октябрь куни «UzAuto Motors» сайтида депутат Расул Кушербаевнинг бож масаласида иш олиб бораётгани ҳақидаги фикрига компаниянинг расмий муносабати эълон қилинди.\n«Депутат Кушербаев ўз интервьюсида, унинг «UzAuto Motors»га қарши курашидан мақсади — автомобиллар импортига қўйилган божхона тўловларини пасайтириш эканлигини эълон қилди. Эҳтимол, бу ҳурматли Расул Хидиралиевични ҳайрон қолдирар, лекин божхона тўловлари ставкасини асло бизнинг компаниямиз белгиламайди. Аксинча, 2018 йилда янгиланган компания раҳбарияти ўтган муддат давомида корхонанинг бу омилга боғлиқлигини бартараф этиш учун қўлдан келган барча чораларни кўрди», — деб компания юридик бошқармаси бошлиғи Рустам Шаймардонов сўзлари келтирилган муносабатда.\nШаймардоновнинг қайд этишича, 2019 йилда «UzAuto Motors»нинг соф фойдаси 2,6 триллион сўмга етди.\n«Ҳолбуки, 2016 – 2017 йилларда гап 4,8 триллион сўм зарар ҳақида борарди. Бироқ депутат Кушербаев ва унинг айрим ҳамкасблари, яққол фактларни инкор қилиб, заводга давлат томонидан берилаётган афсонавий субсидиялар ҳақида таъкидлайди. Воқелик буткул ўзгача: «UzAuto Motors» ғазнага триллионлаб солиқ-у дивидендлар тўлайди, республикадаги энг йирик солиқ тўловчиларидан бири саналади. Ҳатто карантин даврида, кўплаб ташкилотлар давлатдан ёрдам сўраган бир пайтда, биз бюджетдан бир тийин ҳам олмадик, шунингдек, ҳар бир ишчи ўрнини сақлаб қолдик. Нима бўлганда ҳам, божхона божлари ставкаси – бу компаниямиз жамоасининг эмас, балки парламент аъзоларининг ишларидир, шу сабабли депутатнинг алангали даъволари, аввало, ўзларига қаратилиши лозим.\nКейин Расул Хидиралиевич компаниямиз «ҳар қандай ишга таъсир кўрсатиш учун етарлича кучли» дея эълон қилди. Агар гап бизда далиллар базаси кучлилиги ва юридик мавқеимиз ҳам пухтароқ эканлиги ҳақида бўлса, биз буни кутилмаган, лекин ёқимли мақтов ўлароқ қабул қиламиз. Аммо депутат ўз сўзларига ўзгача, лоббизм ва суд жараёнлари иштирокчилари ўртасидаги ноқонуний муносабатларга дахлдор маъно бераётган бўлса, мен у инсонга фикрларини аниқроқ ифодалашни тавсия қилардим, токи ҳар бир сўзига ҳуқуқий жиҳатдан қатъий баҳо бериш имкони бўлсин.\nБутун интервьюнинг лейтмотиви (кичик мақсади – таҳр.) депутат «UzAuto Motorsга қарши курашда тўхташ ниятида эмаслиги»ни эълон қилишдан иборат», — деган Шаймардонов.\nАввалроқ, Кушербаевнинг 12 октябрь куни эълон қилинган интервьюсида хорижий автомобилларга бож ставкасини пасайтириш таклифи ҳақида айтгани хабар қилинганди.\n16 октябрь куни «UzAuto Motors»нинг Монополияга қарши курашиш қўмитаси қарори устидан судга киритган шикояти бўйича суд иши давом эттирилди.


Франция аэропортларида хавфсизлик кучайтирилди\n09 май 2021, Тошкент вақти: 09:58\nФранция аэропортларидан АҚШга учадиган рейсларга нисбатан хавфсизлик чоралари кучайтирилди.\nРадикал исломчилар томонидан ҳужум қилиш билан таҳдид қилингач Америка ҳукумати Европа ва Яқин Шарқдан Қўшма штатларга учадиган рейслар учун хавфсизлик чораларини кучайтиришни сўради.\nКеча Буюк Британия ҳам мамлакат аэропортларидан АҚШга учадиган рейслар учун хавфсизликни кучайтиргани хабар қилинди.\nФранция ва Британия Қўшма Штатларга кетаётган йўловчилардан аэропортга эртароқ келишни илтимос қилаяти.\nХабарларга кўра, йўловчиларнинг оёқ кийимлари ва электроника жиҳозлари қўшимча текширувдан ўтказилаяпти.


Тошкентда кореялик таэквондо мураббийи ватандоши томонидан пичоқлаб ўлдирилди / Olamsport.com\nТошкентда кореялик таэквондо мураббийи ватандоши томонидан пичоқлаб ўлдирилди\nТеглар : Ким Жин Юнг\nТаэквондонинг WT йўналиши бўйича Ўзбекистон терма жамоаси мураббийи Ким Жин Юнг Тошкентда ўлдириб кетилгани ҳақида Корея нашрлари хабар бермоқда.\nМазкур холат юзасидан Чилонзор тумани ИИО ФМБ Тергов бўлими томонидан К. Д.га нисбатан Ўзбекистон Жиноят кодекснинг 104-моддаси 1-қисми (қасддан баданга оғир шикаст етказиш) билан жиноят иши қўзғатилиб, процессуал тартибда ушланган. 16 июнь куни жабрланувчи олган тан жароҳатлари натижасида вафот этган.\nХабарда Ўзбекистонда бир ой муқаддам ташриф буюрган гумонланувчининг жиноят содир этган жойдан қочиб кетгани, аммо яқин атрофда ИИБ ходимлари томонидан қўлга олингани қайд этилган.\nUFC Vegas 36. Бонуслар кимга кимга насиб этди? 0\nАманда Нунес машҳур актрисани октагонга чорлади + ФОТО 0\nКим Клийстерс Майамидаги турнир учун wild card олди 0


Далага ўқитувчилар ўрнига милиционерлар чиқадиган бўлди\n07 март 2021, Тошкент вақти: 10:39\nСарлавҳага чиқарилган хабар аслида хабар эмас, балки шунчаки бир истак эди. Яъни мана бу шаклда эди: “Далага ўқитувчилар ўрнига милиционерлар чиқсин!”.\nБу истак тингловчининг истаги эди. Мен “чиқсин”ни “чиқадиган бўлди” қилиб ўзгартирдим, қувлик қилдим, Сизни ўқий бошлаганингиз блогга “илинтирай”, дедим-да! Мана илиндингиз, энди буёғиниям ўқинг. Эртак айтиб бераман.\nЭртакни тунов куни OzodlikOnlineнинг сўнгги сонида тингловчилардан бири бошлаб берди. “Далага ўқитувчилар ўрнига милиционерлар чиқсин”, деди у.\nҚани, инсоф билан айтинг-чи, ахир эртак эмасми бу?!\nҒирт эртак. Истак эртак.\nТингловчининг истагини эшитдиму эфир ҳам эсимдан чиқиб, хаёлимда эртак давом этаверди:\nБир бор экан, бир йўқ экан, Чиғатойистон деган юрт бор экан.\nХалқининг қўли гул экану, лекин ҳеч ким ўз ишини қилмас экан.\nҚақимчининг ишини чақимчи, баковулнинг ишини ясовул, сурнайчининг ишини карнайчи қилар экан. Ҳеч ким ҳайрон ҳам бўлмас экан бунга. Ҳамма кўникиб кетган экан.\nПахта экадиган Деҳқон бор экан Чиғатойистонда. Пахтакорлиги ерга чигит қадалиши билан тугар экан. Кейин унинг вақти тонгдаги, пешиндаги, оқшомдаги ва хуфтондаги селектор мажлисларида ўтаркан. Селекторлар орасидаги вақтда у шоликор, картошкакор, памилдорикор деҳқонга айланаркан.\nҒўзанинг яганаси, қатқалоғи, чопиғи, суғориши, чеканкасию терими бошқаларнинг иши экан.\nМуаллимлариям бор экан Чиғатойистоннинг. Қишда 5 - 6 ҳафта улар мактабга борар экан. Болаларга темир-терсак, қоғоз-моғоз, латта-путта, баклашка-маклашка, мактабнинг ёзги таъмирига пул-мул йиғиш билан шуғулланар экан улар қишда.\nБаҳор-ёз-кузда муаллимлар ғўзанинг яганаси, қатқалоғи, чопиғи, суғориши, чеканкасию терими билан банд экан.\nБир Маҳмадана кунлардан бир кун “далага муаллимлар ўрнига миршаблар чиқсин”, деган таклиф киритибди.\nПремьер-вазир бу гапни эшитиб, "майли", дебди. "Чиқса-чиқсин миршаблар далага, балки қоринлари бироз пучаяр", дебди. "Ахир музофот барқарор, мардум тинч", дебди.\nМиршаблар далага чиқиб кетибдию Премьер-вазирни бирдан ваҳм босибди: мардум бош кўтариб қолса, нима бўлади? Ана Султон Сулаймоннинг суюкли завжаси Ҳуррамнинг юртида бир исён иккинчисига уланиб ётибди-ку?!\nВаҳимага тушган Премьер-вазир нима қиларини билмай қолибди. Миршабларни ортга қайтарай деса, фармойишни кечагина берган – фуқаро унинг тутуруқсизлигини билиб қолиши мумкин. Қайтармай, деса - бояги гап.\n"Маслаҳатчи" деб аталадиган шотирларини машваратга чақирибди Премьер-вазир:\n- Нима қил, дейсанлар?\n- Кўйларнинг посбонларини миршабларнинг ўрнига қўйинг, - дебди бири.\nПремьер-вазир ўнг илкининг бармоқларини қуюқ қора сочларига юборибди.\n- Посбонларни миршабликка қўйиб бўлмайди, - дебди бошқа бир шотир. - Посбон фуқародан чиққани учун фуқарога раҳм қилиб қўйиши мумкин, бу - бир, бизга раҳм қилмаслиги мумкин, ахир миршаб қилиб қўйсак, тўппончаям беришга тўғри келади-я, бу - икки!\nПремьер-вазир сўл илкининг бармоқларини қуюқ қора сочларига юборибди.\n- Ҳарбийлар-чи, ҳарбийлар? - деворибди учинчи шотир.\nБу гапни эшитган Премьер-вазир сўл илки билан босиб ўтирган бошини илкис кўтарибди, аввал пешонаси, кейин икки қора кўзи чақнаб кетибди.\n- Yes! - деворибди Премьер-вазир. Яқинроқ ўтирган шотирнинг яқин елкасига бир урибди. Зарбани кутиб ўтиргани учунми, шотирга ҳеч нарса қилмапти – йиқилмапти.\nЭртаси кундан бошлаб миршабнинг иш жойига аскар ишга чиқибди. Миршаб эса, ўқитувчининг ўрнига далада.\nДеҳқоннинг ўзи тонгдаги, пешиндаги, оқшомдаги ва хуфтондаги селектор мажлисларида. Селекторлар орасидаги вақтда шолиси, картошкаси, памилдорисини парваришлаши керак экан.\nФуқаро кўчага чиқса, ҳужжатини аскар сўрабди.\n- Нима учун ҳужжатимни сизга кўрсатай, - деб юмшоқ сўрабди ҳар эҳтимолга қарши фуқаро, - ахир ҳар куни мелисага кўрсатардимку?!\n- Энди мен мелисаман, - дебди аскар.\n- Мелиса акамизнинг ўзлари қатталар, - дебди фуқаро ҳар эҳтимолга қарши янаям юмшоқроқ қилиб.\n- Далада, - дебди аскар.\n- Нега? - деб сўрабди фуқаро.\n- Билмайман, - дебди аскар.\nФуқаро ҳужжатини кўрсатибдию бирдан кўнглини ваҳм босибди. Бу Аскар чегарани ташлаб, мелисахонага келиволган бўлса, душман ҳужум қилиб қолса, Музофотни ким ҳимоялайди?\nЎйлай-ўйлай фуқаро ёнига бошқа фуқарони чақирибди. Улар энди фуқароларга айланибди. Фуқаролар бошқа фуқароларни чақирибди. Кў-ў-ўп бўлишибди. Ҳаммаси бир оломонга айланибди. Ҳаммасида битта гап, битта ваҳима: "Армиясиз қолибмиз, Ҳуррамнинг ота юртини босиб олган қариндоши эртага босиб келиб қолса, нима қиламиз?" деб ваҳима қилишибди.\nОломон ҳажми каттаргандан каттаверибди. Ҳамма гапирармиш, ҳеч ким эшитмасмиш. Шунда бир эсли чиқиб, "музофот Охлократияга (ўша эсли биларкан-да бу сўзни) айланиб кетмасин", дебди.\n"Майли", дебди Оломон. Ваҳима қила-қила Оломон ўз ичидан Қўрбоши тайинлабди. Оломон Халққа айланибди.\nҚўрбоши баҳайбат экан. Шунчалик баҳайбат эканки, кафтига олти ойлик чақалоқни ётқизиб, памперсини алмаштирса бўлар экан.\nМузофотнинг эгасиз қолган чегараларини қайта мустаҳкамлаб бўлгач, Қўрбоши масалани ўрганибди. Айблини топибди. Айбли Деҳқон бўлиб чиқибди.\nҚўрбоши деҳқонни чақирибди.\n- Кимсан? - сўрабди Қўрбоши.\n- Йўқ, Перемир Шошда, Перемир-вазир дейишади уни, мен шунчаки бир\n- Э, менга қара, пирмисан, мирмисан – менга барибир. Нима учун далангга ўзинг қарамийсан?\n- Ким билади?\n- Волий билади.\nҚўрбоши волийни чақирибди.\n- Нима учун пирмир деган деҳқонинг даласига қармайди?\n- Премьер-вазир билади.\n- Қатта у?\n- Шошда, - дебди волий қорамалдоғи билан хона шифтини кўрсатиб. Лекин Қўрбоши тушунибди: "Перемир дегани шифтдан ҳам баландда".\nҚўрбоши волийга кетишига изн бериб, мундо-оқ ўйлаб қараса, Премьер-вазирни Шошдан чақиртиришига, унинг етиб келишига анча вақт кетади. Кутиш эса хавфли – музофот чинакам армиясиз қолган. Ўзи қўйган соқчиларнинг эса, қўлидан иш келгудай эмас.\nШунинг учун "охлократия" деган сўзни биладиган Билгични чақириб, Премьер-вазир билан селектр алоқа уюштиришни буюрибди.\nБилгич селектр-пелектр қилиб ўтирмасдан, Премьер-вазирни скайп орқалиёқ улаб берибди.\n- Сан кимсан? - дебди Қўрбоши.\n- Ман, ман, Премьерман, - дебди Қўрбошининг нахалона сўровидан гангиб қолган Премьер-вазир.\n- Э, сенам пермирмисан?\n- Ўв ака, нима деяпсиз? Фермер эмас, Премьерман. Премьер-вазирман. Зиёли Амир исмим.\n- Бу музофотда сен эмас, мана мен Амирман, - дебди Қўрбоши, - сен нега салтанатни қўшинсиз қолдирдинг? (Шу жойда Қўрбоши Ҳамза Умаровга тақлид қилиб, “Кўппак” деб қўшиб қўйгиси келибдию, лекин компутерда кичкина кўринаётган йигитнинг вазир деган номини ҳурматини қилиб, ўзини тутибди)\nҚўрбошининг фавқулодда қаҳридан эсанкираб қолган Премьер-вазир “мен ҳозир”, дебди-да, лип этиб дераза олдига борибди. Бўйла-а-аб қарабди. Дераза ортида ҳар доимги майдон. Осмонда ҳар доимги Қуёш. Дарахтлар ортидан Бош Иморат ҳам кўриниб турибди. Лекин ҳеч ким кўринмайди ташқарида - зоғ йўқ.\n- Қизиқ, - деб елка қисибди-да жойига қайтиб ўтириб, "лаббай", дебди юмшоққина қилиб ҳар эҳтимолга қарши.\n- Сен нима учун аскарларни мелисахонага оббориб қўйдинг?\n- Мелисаларни далага чиқарувдим.\n- Бугун Чиғатойистонда ҳамма пахтакор! Пахта ифтихоримиз, пахта буюк келажагимиз пойдевори...\n- Э, ука, бўлди опқочма, пахтадан пойдевор қилинишини сендан эшитяппан. Гап бундай: мелисани мелисахонага, аскарни чегарага қайтарасан. Пахтасини Деҳқонингнинг ўзи терсин. Тузукми?!\n- Энди, ака, кимлигингизни билмадиму, лекин пахта бойлигимиз, - дебди Премьер. Бу гапни айтар экан, йилтираб кетган кўзларини юмиб олибди.\n- Биламан пахта бойлигинг эканлигини. Пахта сенинг эмас, Деҳқоннинг бойлиги бўлмагунча селектр ўтказаверасан. Гапни чўзма. Айтганимни қил.\nПремьер-вазир “Хўп” деворай дебдию, лекин ҳар эҳтимолга қарши лип этиб дераза олдига борибди. Бўйла-а-аб қарабди. Дераза ортида ҳар доимги майдон. Осмонда ҳар доимги Қуёш. Лекин ҳеч ким кўринмайди ташқарида - зоғ йўқ. “Халқ далада шекилли, ўзим ҳам са-ал оширворганга ўхшайман”, деб ўйлабди Премьер-вазир.\nКомпьютернинг олдига қайтар экан, бир қарорга келолмай, боши қотибди: ҳозир анаву баҳайбат кимсага жавоб бериш керак. Нима десин?\nПремьер-вазир яна дераза олдига қайтибди. Зўр бир бир орзиқиш билан, умид билан дарахтлар ортидаги Бош Иморатга қарабди. У ерда ҳам ҳаёт аломати сезилмайди. Қизиқ?!\nПремьер-вазирни бирдан ваҳима босибди, тиззалари қалтирай бошлабди.\n“Бир бало бўлганов, бўлмаса бу музофотда менга иш буюрадиган бирон кимса бормиди?” деб ўйлабдию чўчиб, яна Бош Иморат томонга қараб қўйибди.\n“Демак, шундоқ буйруқ бўлган. Буйруқни Каттанинг Ўзи берган!”\nБу фикридан Премьер-вазирнинг бирдан ичига ёруғлик тушибди. Тиззалари қалтироғи босилибди.\nШахдам устали олдига келиб, скайп суҳбатдошига: “Бўлди, оқсоқол, мен ҳозир фармойиш бераман. Аскарлар чегарага, мелисалар мелисахонага қайтади”, дебди.\n- Мелисанинг ўрнига ўқитувчини чиқармайсанми далага? - сўрабди Қўрбоши.\n- Йўғ-э, ўлибманми, Премьерлик сўзим, - дебди Премьер.\nПремьер-вазир чиндан ҳам сўзида турибди. Эртасига Чиғатойистонда ҳамма ўз иши билан банд бўлибди. Қақимчининг ишини чақимчи, баковулнинг ишини ясовул, сурнайчининг ишини карнайчи қилмайдиган бўлибди.\nҚўрбоши нима бўлди, деб сўрарсиз? Уни қамалган, деб ўйлаётгандирсиз? Қамалмабди. Эртакда, энди бу, ўртоқ.\nУйда эмиш у шу кунда, бекор қолган эмиш. Тўғриси, бекорчиям деб бўлмас экан уни: невараси кўп экан, кафтини тутса, ҳали унисини, ҳали бунисини ётқизиб, памперсини алмаштириб олишар экан.


ОПЕК нефт ишлаб чиқаришни камайтиради\n11 май 2021, Тошкент вақти: 17:36\nНефт экспорт қилувчи давлатлар уюшмаси – ОПЕК чоршанба кунги йиғинда келаси йилдан бошлаб ҳар куни қазиб олинадиган хом нефт миқдорини 2,2 миллион баррелга камайтириш қарорини эълон қилди.\n1982 йилда ОПЕК квоталари белгиланганидан бери бу ташкилот нефт ишлаб чиқариш юзасидан эълон қилган энг катта қисқартирув бўлди.\nМазкур қарор Жазоирнинг Оран шаҳрида бўлиб ўтган ОПЕК йиғинидан кейин эълон қилинди.\nШу йилнинг июлида нефт нархи мисли кўрилмаган даражада қимматлашиб, бир баррел нефт баҳоси 147 АҚШ долларига етган эди. Лекин молиявий бўҳрон унинг кескин арзонлашишига олиб келди. Чоршанба куни бир баррел нефтнинг жаҳон бозоридаги қиймати 43 доллардан пастроққа тушди.


Ўзбекистонда Буюк Британия университетининг филиали очилади - Hidoyat.uz\nЎзбекистонда Буюк Британия университетининг филиали очилади\nАсосий саҳифа Янгиликлар Ўзбекистон янгиликлари Ўзбекистонда Буюк Британия университетининг филиали очилади\nЧоп этилди Oktabr 21, 2019 Ўзбекистонда Буюк Британия университетининг филиали очиладиda fikr bildirishni o'chirish\nЖорий йилнинг 18 октябр куни Ўзбекистон адлия вазири Р. Давлетов Буюк Британиянинг Юридик университети (ULaw) раҳбарияти билан Ўзбекистонда университет филиалини ташкил этиш лойиҳасини тезкор амалга ошириш юзасидан музокаралар ўтказди.\nTомонлар Tошкент шаҳрида университет филиалини ташкил этиш бўйича амалий ҳаракатлар режасини батафсил муҳокама қилдилар ва ишчи гуруҳ таркибини тасдиқлашди. Шунингдек, лойиҳа босқичлари, ўқув дастурлари ва молиялаштириш масалалари ҳам муҳокама қилинди.\nЛойиҳа талабаларга бизнесни бошқариш бўйича бакалавр дастурларини, Ўзбекистон Республикаси қонунчилигининг ўзига хос жиҳатларини ва халқаро савдо ҳуқуқи бўйича LLB бўйича таълим беради.\nMаълумот учун: ULaw (University of Law) Буюк Британиянинг нотижорат хусусий университети бўлиб, ҳуқуқшунослик, ихтисослаштирилган юридик таълим ва Британия ҳуқуқшунослари ва юристлари учун узлуксиз таълим курсларини тақдим этади.\nЭслатиб ўтамиз, Tошкент шаҳридаги Халқаро юридик университет Вазирлар Mаҳкамасининг жорий йил 24 сентябрдаги қарорига биноан ташкил этилмоқда.\nШухрат НЕМАТОВ, ЎзА


Европанинг тўрт мамлакатида таҳсил олган ўзбек:...\n24.09.2019 09:58 0 3868\nАввал хабар берганимиздек, «Xabar.uz» ахборот-таҳлилий портали чет элда таҳсил олаётган, ишлаётган ва илмий изланишлар қилаётган ҳамюртларимиз билан яқиндан мулоқот олиб бориш мақсадида «Хориждаги ватандошлар» лойиҳасини амалга оширмоқда.\nЛойиҳамизнинг навбатдаги қаҳрамони Буюк Британиядаги «Heriot-Watt» университетининг магистратура босқичида таҳсил олаётган ҳамюртимиз Достонбек Нуралиев бўлди.\n— Достонбек суҳбатимизни болалигингиз ва мактаб даврларингиздан бошласак...\n— Андижон вилоятида туғилганман. Ота-онам зиёли инсон бўлишган, яъни ўқитувчилар оиласида улғайганман. Болаликдан аниқ фанларга қизиқардим. Ҳисоблаш бўйича қобилиятимни сезган ота-онам физика ва математикага ихтисослаштирилган мактабда ўқитишди. Умуман, оиламизда билим олишга рағбат кучли бўлган. Шу боисдан аниқ фанлар қатори хорижий тилларни, хусусан инглиз тилини ҳам чуқур ўзлаштиришга ҳаракат қилдим. Мактабни тамомлаб Тошкентдаги Турин политехника университетига «GM Uzbekistan» қўшма корхонаси ҳамкорлигидаги грант лойиҳаси асосида талаба бўлдим. Ўқишни муваффақиятли тамомлаб, бир муддат «GM Uzbekistan» қўшма корхонасида муҳандис-технолог сифатида ишладим.\n— Нима учун айнан магистратурани хорижда олишга қарор қилдингиз?\n— Корхонадаги қарийб икки йиллик меҳнат фаолиятим бакалавр даврида олган билимларимни амалиётда қўллаш ва тажриба тўплашга имкон берди. Шунга қарамай соҳам бўйича ўз билимларимни янада чуқурлаштиришим зарур эди. Буни нафақат ҳозирги замон талаби, балки сўнгги йилларда юртимизда олиб борилган ўзгаришлар мисолида ҳам кўриш мумкин. Шу мақсадда, Европа Иттифоқининг Erasmus Mundus дастури грантига ҳужжат топширдим. Айнан бу грант дастурини танлашимга сабаб эса «Smart Systems Integration», яъни смарт технологиялари йўналиши бўлди. Чунки айнан ушбу соҳа ҳозирда нафақат Ўзбекистон, балки дунёнинг бошқа етакчи давлатларида ҳам алоҳида аҳамият касб этмоқда.\nБундан ташқари, мазкур грант дастури орқали Европанинг Венгрия, Норвегия ва Шотландия давлатларининг нуфузли университетларида бир семестрдан таҳсил олишга муваффақ бўлдим. Айни дамда Буюк Британия (Шотландия) давлатидаги Heriot-Watt университетида таҳсилни давом эттиряпман.\n— Европада қарийб икки йилдан буён яшаб, қитъа давлатларининг қандай ўзига хос хусусиятларига гувоҳ бўлдингиз?\n— Европа давлатларининг нуфузли университетларида ўқиб, мазкур мамлакатлар олий ўқув юртларидаги талабаларга яратилган шарт-шароитлар ҳавасимни келтирди. Юқори таълим сифатини таъминлаш учун барча имкониятлар яратилган. Масалан, бепул ва тез ишловчи интернет, 24 соат давомида хизмат кўрсатувчи кутубхоналар, замонавий қурилмалар билан жиҳозланган лабаратория хоналари ва ҳоказо...\nМен юртимиздаги таълим муассасаларида ҳам айнан мана шундай имкониятлар бўлишини жуда хоҳлайман. Умид қиламанки, Президентимиз томонидан амалга оширилаётган ислоҳотлар натижасида юртимиз таълим сифати ҳам шундай ривожланади.\n— Магистратурани тамомлаганигиздан кейинги режаларингиз қандай?\n— Магистратура босқичи тугагач Ўзбекистонга қайтаман. Очиғи, бу қароримни эшитган дўстларим «Лондонда яшаш ёқмадими?» деб ажабланиб сўрашмоқда. Тўғриси, нафақат Лондон, балки Европанинг Париж, Рим, Будапешт, Осло ва АҚШнинг Нью-Йорк, Кембриж шаҳарларида яшадим. Яшаш давомида англаб етган ҳақиқатим – ҳеч қайси ўлка ўзингиз туғилган ватандек бўла олмайди. Шунинг учун ўқишни тамомлаб албатта юртимизга, она шаҳрим – Андижонга қайтаман. Насиб қилса, Андижон Машинасозлик институтида ўқитувчи сифатида ёшларга хорижда орттирган билим ва тажрибаларимни ўргатиш ниятим бор. Қолаверса, 2020 йили юртимизда «HPAIR Uzbekistan-2020» халқаро конференциясини ўтказишни режалаштиряпман.\n— Конференция ҳақида батафсил маълумот бера оласизми?\n— HPAIR лойиҳаси Ҳарвард университети томонидан 1991 йилда талаба-ёшлар иштирокида илк бор ташкил этилган. Лойиҳа давомидаги конференцияларда БМТнинг собиқ Бош котиби Пан Ги Мун, Австралиянинг собиқ Бош вазири Кевин Рудд ва бир қатор нуфузли халқаро компания раҳбарлари маърузачи меҳмонлар сифатида қатнашишган. Ҳар йил мазкур конференция дунёнинг турли нуқталаридан лидерлик қобилятига эга, юзлаб иқтидорли талаба-ёшларни бирлаштиради. Жорий йилда бўлиб ўтган конференцияга АҚШнинг Кембриж шаҳридаги Ҳарвард компуси мезбонлик қилди. Унда мен ҳам иштирок этдим. Ушбу конференциянинг 2020 йил мамлакатимизда ўтказилиши Ўзбекистоннинг халқаро майдондаги нуфузини ошириш билан бир қаторда, талаба-ёшларимизнинг хорижий тенгдошлари билан ўзаро дўстона интеграциялашувига катта ёрдам беради, деб ўйлайман.\nХориждаги ватандошлар Достонбек Нуралиев «Heriot-Watt» университети\nТаҳлил 06/05, 14:36\n«Пандемиядан кейинги ҳаёт олдингидек бўлмаслиги аниқ!» – БААдаги ҳамюртимиз билан суҳбат\nТаҳлил 24/03, 20:43


Либерман Ҳамасни қуролсизлантиришга чақирди\nИсроил янги Ташқи ишлар вазири Ҳамас ҳаракати Ғазони назорат қилишда давом этар экан¸ Фаластин билан олиб борилаётган тинчлик музокараларида олдинга силжиш бўлиши мушкул¸ дея баëнот берди.\nИсроилнинг “Ҳааретц” нашрига интервью берган Авигдор Либерман¸ агар фаластинликлар тинчлик музокараларидан натижа бўлишини истаса, даставвал Ҳамасни қуролсизлантириб, Ғазода қайта назорат ўрнатишлари лозимлигини билдирди.\nЧоршанба куни эса Либерман Исроил 2007 йилда АҚШнинг Аннаполис шаҳрида Фаластин билан эришилган тинчлик келишувини бажариш мажбуриятини ўзидан соқит қилганини эълон қилди.\nЛиберманнинг билдиришича, ўз ҳукумати фақатгина 2003 йилда эришилган “йўл харитаси” принципларига риоя қилади.\n“Йўл харитаси” тинчлик дастурига мувофиқ, Исроил Фаластин ҳудудларида яҳудийлар учун турар-жой бинолари қуришни камайтириши зарур.\nАйни пайтда¸ Оқ уй Исроил билан ёнма-ён мустақил Фаластин давлати тузиш уринишларига содиқ қолажагини маълум қилди.


Сенат “Инсон аъзолари ва тўқималарининг трансплантацияси тўғрисида”ги Қонун маъқулланди — Sof.uz\nСенат “Инсон аъзолари ва тўқималарининг трансплантацияси тўғрисида”ги Қонун маъқулланди\n15.12 18:17 81 Ўзбекистон\nБугун Олий Мажлис Сенатининг йигирма иккинчи ялпи мажлисида “Инсон аъзолари ва тўқималарининг трансплантацияси тўғрисида”ги Қонун муҳокама этилди.\nТаъкидланганидек, узоқ йиллар давомида трансплантация йўналиши бўйича қонунчилик асослари яратилмагани трансплантологиянинг клиник фан сифатида тўхтаб қолган ва касалликларга чалинган кўп сонли беморларнинг ҳаётини сақлаб қолиш имконияти йўқотилишига олиб келди.\nУшбу вазият баъзи беморларни бу турдаги амалиётларни қимматлигига қарамай, чет эл тиббиёт муассасаларида ўтказишга мажбурламоқда. Улар чет элларда даволанишда турли машаққатлар, катта миқдордаги молиявий харажатлар, хорижга сафари давомида чет тилларида сўзлашиш билан боғлиқ қийинчиликларга дуч келмоқда.\nМаълумки, инсоннинг жуфт бўлмаган аъзоларини (юрак, жигар, ошқозоности бези ва бошқа аъзолар) фақат мурдадан олиш имконияти мавжуд. Трансплантация муваффақиятли ўтиши учун трансплантни, яъни олиниши мўлжалланган органни ўлим констатацияси амалга оширилган заҳоти трансплантнинг кейинчалик нормал фаолият қилишига тўсқинлик қилувчи ҳолатлар юзага келишидан олдин мурдадан олиш лозим бўлади.\nМазкур камчиликларни бартараф этиш, фуқароларимизга малакали тиббий ёрдам кўрсатиш кўламини кенгайтириш ва ўта оғир беморларнинг тўлақонли ҳаётга қайтишига имкон яратиш мақсадида ушбу Қонун ишлаб чиқилди. Уни ишлаб чиқишда Германия, Польша, Россия, Беларусь, Украина, Молдова ва АҚШ каби давлатларнинг трансплантацияга тааллуқли қонунчилиги ўрганилди.\nҚонун трансплантацияни амалга ошириш мақсад ва шартлари, трансплантация объектлари, донорлар доираси (тирик ва ўлганлар), донор\nва реципиентнинг ҳуқуқлари, тирик ва ўлган донорлардан аъзо\nва тўқималарини олиш шартларини белгилаб беради.


ЁШЛАР САВОЛЛАРИГА ЖАВОБ ОЛДИ - Ўзбекистон овози газетаси\nЁШЛАР САВОЛЛАРИГА ЖАВОБ ОЛДИ\nТошкент молия институтида Ўзбекистон Халқ демократик партияси Марказий Кенгаши томонидан ёшлар ўртасида соғлом турмуш тарзини тарғиб қилиш, уларни ёт ғоялардан асраш масалаларига бағишланган тадбир ўтказилди.\nТадбирда ёшларнинг мамлакатимизда амалга оширилаётган ижтимоий-сиёсий, маданий-маърифий ўзгаришларга дахлдорлигини кучайтириш, диний экстремизм ва терроризм, «оммавий маданият» каби ёт ғояларга қарши мафкуравий иммунитетини оширишга эътибор қаратилди.\nАхборот-коммуникация технологиялари ва интернетдан мақсадли фойдаланиш, ёшлар ўртасида жисмоний тарбия ва спортни оммалаштириш, соғлом турмуш тарзини қарор топтириш юзасидан фикр алмашилди. Тинчлик ва хавфсизликни мустаҳкамлашда ёшлар фаол иштирок этиши зарурлиги таъкидланди.\nТадбирда мавзуга оид видеофильм намойиш этилди. Ёшларни қизиқтирган саволларга мутахассислар жавоб берди.


АҚШ молиявий разведкаси маълумотлари ОАВга «сиздирилди». Унда россиялик олигархлар ҳақида фактлар бор - Zamin.uz\nҲужжатлардаги энг йирик шубҳали ўтказма 2011 йилда амалга оширилган. Ўшанда «Amsterdam Trade Bank» «Росбанк»га 2,7 миллиард доллар ўтказган. Рўйхатдан 2013 йилда Латвиянинг «Expobank» банки «Союз» банкига 303 миллион доллар, 2008 йилда «Credit Suisse» банки «Еврофинанс Моснарбанк» банкига 300 миллион доллар ўтказгани ҳам келтирилган. Россия ва хорижий банклар ўртасидаги алоқаларда энг кўп шубҳали ўтказмаларни амалга оширган банк – «Bank of New York Mellon» бўлган. Бу банк ҳужжатлардаги «FinCEN пакети»даги маълумотларга кўра, 2,76 миллиард долларни шубҳали тарзда қабул қилган ва 7,07 миллиард долларни шубҳали тарзда жўнатган. «Замин» янгиликларини «Вконтакти»да кузатиб боринг\nСиёсатшунослар Путинга «яқин доира»даги ўзгаришлар ҳақида маълум қилишди\n5-06-2019, 17:31, Дунё\n26-10-2018, 02:26, Дунё\nРоссиялик олигарх Ротенберг: "Путин билан эски таниш сифатида «сенлаб» гаплашаман"\n17-09-2018, 14:54, Дунё\n30-01-2018, 16:04, Дунё


Андижон қирғинига муносабат « Ўзбекистон Халқ Ҳаракати\nАндижон қирғинига муносабат\n15 May 2020 - 21:50\n2005-йил 13- май куни Андижон шаҳрида бўлиб ўтган қатли-ом Ўзбекистон тарихида Каримовнинг қонли диктатураси даврида содир бўлган ва ҳозиргача холис ўрганилмаган машъум воқеалардан биридир. Камина ушбу воқеа содир бўлганида Навоий вилоятининг Қизилтепа туманидаги 47-колонияда қамоқ муддатимни ўтаётган эдим. Телевидение орқали бу хунрезликни диний террористлар амалга оширгани қайта-қайта такрорланди. Расмий доиралар томонидан тарқатилган маълумотга қараганда, гўёки, террористлар аҳолини алдаб, тинч намойишга чақирган, кейин эса уларни гаровга олиб, Ўзбекистон раҳбариятига турли талаблар қўя бошлаган, сўнгра эса ўзлари билан Қирғизистон томонга қочган намойиш қатнашчиларини ўққа тутишган.\nЧет эл ахборот манбалари мингдан ортиқ одам ўлгани тўғрисида хабарлар тарқатишди. Воқеа Гувоҳлари ҳам шуни тасдиқлаб, гапиришмоқда ҳозирги кунда ҳам.\nКамина ҳам 1999 йил феврал ойидаги Тошкент портлашларида алоқадорликда гумон билан қамоққа олиниб, қилмаган ишимга иқрор қилдириш мақсадида 15 сутка ваҳшийларча қийноққа солингандим. Аслида эса, Каримов кўрсатмаси билан бу жирканч ишни МХХ амалга оширган бўлиб чиқди. Судда бизга қўйилган айбларни тўла инкор қилганлигимизга қарамай, бизни узоқ муддатларга, мени 15 йилга озолликдан маҳрум қилишди. Ўзимнинг бошимга тушган бу туҳмат тоши энди Андижон тимсолида яна такрорланаётган эди.\nҚуролланган одамларга эргашиб тинч аҳоли ҳам Қирғизистонга қочиб ўтибди. Расмий маълумотнинг мантиқсизлигини қаранг! Гўёки, жангарилар тинч аҳолини гаровга олиб, ҳокимиятга турли талаблар қўйибди. Ҳокимият вакиллари гаровданиларни қутқариш мақсадида, жангариларнинг талабини бажариб, қўшни Қирғизистонга чиқиш учун коридор очиб берибди. Мантиқий савол туғилади: нега энди гаровдагилар ўзларининг халоскорлари томонга ўтмай, уларни гаровга ушлаб, ўлим чангалини бошларига солиб турган жангарилар орқасидан кетиб қолишди? Кўплари кейинчалик ҳам Ўзбекистонга қайтишдан бош тортишди?\nКасалликни яширсанг иситмаси ошкор қилади, деб шуни айтади-да.\n1999-йил 16- февраль ойидаги Тошкент портлашларига шошилинч муносабат билдириб, сохта жабрдийда-қаҳрамон бўлиш илинжида воқеа жойидан интервью бераётган Каримовнинг ёнгинасида 6-портлаш рўй беради. Яна бир мантиқий савол туғилади: нега воқеа жойи тўла зарарсизлантирилмай туриб, қўриқлаш хизмати президентга воқеа жойига боришига йўл қўйди. Ахир Бухородаги мажлислар залида чироқ ўчиб, президентнинг ҳаёти хавф остига қолганлиги учун қанча одам ишдан олинди ва жазоланди? Тошкентдаги ҳолатда мамлакат президентининг ҳаёти хавф остига қўйилганлиги юзасидан ким жавобгарликка тортилди! Ҳеч ким. Ҳатто бу ҳолат президент маъмутияти томонидан муҳокама ҳам қилинмади.\nБу нимадан далолат беради? Бу шундан далолат беради-ки, портлашлар юқорининг тўла ва бевосита назоратида бўлганлигидан, ҳатто, нечата бомба, қаерда, қачон портлашигача олдиндан пухта режалаштирилганлигидан яққол далолат беради\nХудди шунингдек, Андижон воқеаси ҳам Каримов ва унинг жиноий тўдаси томонидан маълум ғаразли мақсадлар билан пухта режа асосида амалга оширилганлиги ойдек равшан. Ёлғонни нима билан ўрасанг-ўра, барибир бир жойидан тешиб чиқиб, ёлғонлигини билдирб тураверади.\nЎша вақтда Каримов ҳам, ҳозирги кунгача Алматов ҳам намойиш қатнашчиларининг орқасидан жангарилар отишди, деб халқни ишонтирмоқчи бўлишади. Лекин ўликларни кўрганлар аксарияти олд томондан ўқ текканлигини таъкидлашади. Олдинда эса Республика армияси аскарлари бўлишган. Демак, тинч намойиш қатнашчилари ана шу аскарлар томонидан ўққа тугилган. Уларга отиш учун буйруғни штаб бошлиғи бермай, ким бериши мумкин?!\n2005- йил охирларида бизнинг колониямизга ҳам Андижон воқеаларига алоқадорликда айбланиб қамалганларни олиб кела бошлашди. Бизнинг туркумимизга ҳам 6 нафари тушди. Шулардан бири Андижон шаҳридан Таваккал Хўжаев исмли маҳкум бўлиб, у ўзининг тўғри сўз ва шижоатлилиги билан ажралиб турарди. Таваккал ўзларининг алданганликларини ва тинч намойиш қатнашчилари аскарлар томонидан отилганини очиқ гапирар эди.\nТаваккал билан бир гал ШИЗО да бир сутка бирга ўтириб қолганман. Шунда у Андижон воқеаси ҳақида батафсил сўзлаб берган эди.\n-Бизни алдашди. Халқни отмаймиз, деб ваъда беришганди. “Бу бор-йўғи бир постановка. Роль ўйнаб берасанла, биз бир қатор видеога оламиз, бўлди”-дейишди. Биз қўлимизга қурол-аслаҳа олиб ва ўқ дори тайёрлаётган ҳолатларда видеога тушиб бердик”. Кейин одамларни ўзлари қириб, бир кун олдин бизни тушириб олинган видеони судда ўзимизга қарши айблов материали сифатида фрйдаланишди, деб сўзлаб берган эди.\nТаваккалга мен:- Барибир қўлга қурол олмаслик керак эди, ука. Энг маъқул кураш услуби- бу сиёсий кураш. Сиёсий курашда қўлга қурол олдингми?,отсанг- отмасанг, сен инг курашинг бутунлай йўққа чиқади.\n-Нима қилайлик, ака, бизга шу постановкани қиберсак Акром акамни(Акром Йўлдошевни) чиқариб беришни ваъда қилишди. Алдашди,-деди, чуқур хўрсиниб, Таваккал.\nКолония оперлари Таваккалга қанчалик босим қилишмасин,”айбдорман”, деб кечирим хати ёзмади.\n-” Халқни отган аскарлар ва уларга отишга буйруқ берганлар ёзиб, халқдан кечирим сурашсин”,-дерди.\nКейинчалик колонияда бошлиқ ўзгариб, саҳнларни бажарадиган ишига қараб, қайта тузишди. Бизнинг бригадамиз ғишт туширувчи бўлганлиги туфайли 6-саҳнга кўчирилдик. Таваккал эса 3-саҳнда қолди. Шундан кейин Таваккални жуда кам кўриб қолардим, кўрганда ҳам узоқдан бош қимирлатиб, саломлашиб қўяр эдик.\n2013 йил 21-ноябрь куни колония тартибот бўлими бошлиғи Вадитов ва яна икки ходим Таваккални авфнома ёзиб беришдан бош тортганлиги учун қийноққа солиб. уриб ўлдиришганини 3-саҳндаги танишлардан эшитдик.\n2014-йил март ойида менга 3 йилу 6 ой қўшиб беришди. Янги муддатни билан Товоқсойдаги 64/3-сонли колонияга келтирилдим. У ерда кўникма муддатимни ўтаётганимда Алишер исмли лахмач хўжалик мудири экан. Шу одам мени 47-колониядан келганлигимни билиб қолиб,-“сизларни зоналарингиздан Таваккал исмли биродарни уриб ўлдирган ходимлар билан бирга ўтирдим турмада. Уларни ишини ўзим очиб бердим. Улар тепани буйруғи билан қийнашганларини, лекин тасодифан уриб, ўлдириб қўйишганини айтиб беришган”-деб мақтаниб гапирган эди.\nМана, Андижон воқеасига ҳам 15 йил тўлибди. Бу хунрезликнинг минглаб инсонлар бевосита гувоҳи бўлишган. Тарих бу гувоҳоарнинг холис сўзларидан келиб чиқиб, ўз баҳосини, ҳукмини беради албатта, аммо, нисбатан либерал сиёсат олиб бораётган Ш. Мирзиёев етакчилик қилаётган иқтидордаги ҳокимият 1999- йил февраль ойида рўй берган Тошкент портлашлари, 2005-йил 13-май Андижондаги хунрезликларни холис ўрганиб чиқиш учун халқаро ташкилотлар, ОАВ ва кенг жамоатчилик вакиллари иштирокида комиссия тузишга бош-қош бўлса ва шу мустақил комиссиянинг хулосасига биноан бу қонли воқеаларга қонуний баҳо берса мақсадга мувофиқ бўлар эди.\nБир кунлик адолат минг кунлик тоат-ибодат билан тенг, деган ибора айнан Тошкент ва Андижон воқеаларига атаб айтилгандек жарангдор туюлади. Бу воқеаларга нисбатан қонуний адолатнинг қарор топиши Ўзбекистон халқини ислоҳотлар атрофида жипслаштирадиган бебаҳо ижтимоий-сиёсий омил эканлигини тўла фаҳмлайди ва бундай савобли ишни амалга оширишда иродаси етади, деб умид қиламан.\nМустақил журналист Юсуф Рўзимурод


03:35 24 Ноябр 2020\n14:49 30.03.2020 Ҳавола олиш\nТОШКЕНТ, 30 мар — Sputnik. Яхши иммунитетга эга бўлган инсонларнинг организми ўзи мустақил равишда коронавирус инфекциясини енгишга қодир, бундай хулосага Мельбурн университети олимлари келди.\nТадқиқот натижалари Nature Medicine журналида эълон қилиши мумкин.\nХитойнинг Ухань шаҳридан Австралияга келган 47 ёшли аёл тадқиқот объекти бўлди. Аёл коронавирус аломатлари билан шифохона ётқизилди. Таъкидланишича, аёлда патологик касалликлари ва зарарли одатлари бўлмаган.\nДаволаниш вақтида унга антибиотик ёки вирусга қарши препаратлар тайинланмади. Шифокорлар қабул қилган ягона чора - бу организмдаги сув мувозанатини сақлаш учун муолажалар бажаришди\nНатижада бемор икки ҳафта ичида даволаниш чиқди. Унинг қон таҳлил натижалари иммун тизимининг ҳужайралари кўпайганлигини кўрсатди, бу оддий мавсумий гриппга қарши курашда тананинг характерли реакцияси ҳисобланади.\nОлимларнинг таъкидлашича, коронавирус инфекцияси уханлик аёлнинг даволаниш жараёнини тушуниш йўлидаги жиддий қадам ва тадқиқот натижаларидан касалликни даволаш усулларини такомиллаштиришда фойдаланиш мумкин.\nЖССТ 11 март куни янги турдаги коронавирус COVID-19 тарқалишини - пандемия деб эълон қилди. Сўнгги маълумотларига кўра, дунёда вирусни юқтирганлар сони 723 мингдан зиёд кишини ташкил қилмоқда, 33 мингдан зиёд киши вафот этган. 151 мингдан ортиқ киши тузалишга муваффақ бўлган.